Αντιπρόεδρος της Κυβέρνησης | Απάντηση του Αντιπροέδρου της Κυβέρνησης, Θεόδωρου Πάγκαλου, σε επίκαιρη ερώτηση του Προέδρου του ΛΑ.Ο.Σ., κ. Γεωργίου Καρατζαφέρη, 24.02.2012.\nΑπάντηση του Αντιπροέδρου της Κυβέρνησης, Θεόδωρου Πάγκαλου, σε επίκαιρη ερώτηση του Προέδρου του ΛΑ.Ο.Σ., κ. Γεωργίου Καρατζαφέρη, 24.02.2012.\n24 Φεβρουαρίου, 2012 | Βίντεο, Ομιλίες - Συνεντεύξεις, Πολυμέσα\nΑπάντηση του Αντιπροέδρου της Κυβέρνησης, Θεόδωρου Πάγκαλου, σε επίκαιρη ερώτηση του Προέδρου του Λαϊκού Ορθόδοξου Συναγερμού, κ. Γεωργίου Καρατζαφέρη, σχετικά με την ενεργειακή επάρκεια της χώρας (24.02.2012).\nΠροεδρεύων (Γρηγόρης Νιώτης): Κυρίες και κύριοι συνάδελφοι, εισερχόμαστε στη συζήτηση των επίκαιρων ερωτήσεων.\nΠρώτη θα συζητηθεί η με αριθμό 549/31/21-2-2012 επίκαιρη ερώτηση του Προέδρου της Κοινοβουλευτικής Ομάδας του Λαϊκού Ορθόδοξου Συναγερμού, κ. Γεωργίου Καρατζαφέρη, προς τον Πρωθυπουργό, σχετικά με τον κίνδυνο ενεργειακής ανεπάρκειας για τη χώρα μας.\nΣτην ερώτηση του κ. Καρατζαφέρη θα απαντήσει ο Αντιπρόεδρος της Κυβένρησης, κ. Θεόδωρος Πάγκαλος.\nΠαρακαλείται ο Πρόεδρος της Κοινοβουλευτικής Ομάδας του Λαϊκού Ορθόδοξου Συναγερμού, κ. Γεώργιος Καρατζαφέρης, να λάβει το λόγο.\nΓεώργιος Καρατζαφέρης (Πρόεδρος του Λαϊκού Ορθόδοξου Συναγερμού): Κύριε Πρόεδρε, η απόφαση της Ευρωπαϊκής Ένωσης, ακολουθώντας τις οδηγίες των Ηνωμένων Πολιτειών, να επιβάλει εμπάργκο στο Ιράν είχε έναν άμεσο αντίκτυπο. Η κυβέρνηση της Τεχεράνης μελέτησε τη διακοπή της εκροής πετρελαίου προς την Ευρώπη. Εις τον κατάλογο είναι και η Ελλάδα.\nΣε πρώτη φάση διεκόπη η εκροή πετρελαίου προς τη Γαλλία και την Αγγλία. Και είμεθα εις τον κατάλογο! Και οι μήνες δεν είναι πολλοί. Τον Ιούλιο θα αποφασιστεί τελικά αν θα μπορούμε να έχουμε πετρέλαιο απ’ αυτή τη χώρα, η οποία είναι και η μόνη που μας δίνει πετρέλαιο με πίστωση. Είναι η μεγαλύτερη ποσότητα που παίρνουμε από κάθε άλλη χώρα, δηλαδή περισσότερα από εκατόν δέκα χιλιάδες βαρέλια την ημέρα.\nΛαμβανομένης υπ’ όψιν της οικονομικής κατάστασης της χώρας και της επαπειλουμένης χρεωκοπίας, για την οποία σήμερα γράφει ο διεθνής οικονομικός Τύπος –σήμερα, δηλαδή μετά τις συμφωνίες αυτές, οι οποίες έγιναν προχθές στις Βρυξέλλες- ερωτώ, κύριε Αντιπρόεδρε, πόσο σοφό είναι να εγκαταλείπουμε τις διμερείς σχέσεις με το Ιράν, να τις «παγώνουμε», να μη φρεσκάρουμε αυτή τη σχέση και κατά πόσο μπορούμε να το πράξουμε! Κατά πόσο έχουμε την εθνική κυριαρχία να έχουμε δική μας εξωτερική πολιτική, τις δικές μας διμερείς σχέσεις; Μήπως μας έχει απαγορευτεί από εκείνους οι οποίοι έχουν αναλάβει την επιτροπεία της Ελλάδας και οι οποίοι έχουν συγκεκριμένα διπλωματικά και πολιτικά παιχνίδια με το Ιράν;\nΕσείς, βέβαια, κάνατε και κάποια δήλωση σε κάποιο γαλλικό μέσο ενημέρωσης και θα ήθελα τις διευκρινίσεις σας, σχετικά με το τι εννοούσατε όταν λέγατε ότι είστε ικανοποιημένος με την εκχώρηση της εθνικής κυριαρχίας. Πιστεύω ότι πρέπει να έχει γίνει κάποιο λάθος. Δεν μπορώ να δεχθώ ότι ο Αντιπρόεδρος της ελληνικής κυβερνήσεως ευκόλως παραχωρεί την εθνική κυριαρχία! Μου έκανε φοβερή εντύπωση! Θα ήθελα και αυτήν την τοποθέτησή σας, για να μπορώ και εγώ εν συνεχεία να τοποθετηθώ!\nΤαυτοχρόνως, έχουμε και έλλειψη αερίου. Ο καιρός και η απαγόρευση στις βαλκανικές χώρες για εξαγωγή ηλεκτρικού ρεύματος μας έφεραν στα όριά μας. Αναγκάστηκε προχθές ο παρακείμενος Υφυπουργός, κ. Μανιάτης, να βγάλει μία απόφαση που απαγορεύει τις δικές μας εξαγωγές ηλεκτρισμού προς τους τρίτους.\nΛειτουργούμε σε οριακά επίπεδα. Από την άλλη πλευρά, η Τουρκία μας έκοψε το αζέρικο αέριο δήθεν για τις δικές της ανάγκες και τον αγωγό Μπουργκάς-Αλεξανδρούπολη τον τορπίλισε η Κυβέρνηση Παπανδρέου με τον τρόπο που τον τορπίλισε!\nΝομίζω ότι είμαστε σε μία εξαιρετικά κρίσιμη κατάσταση και δεν ξέρω μέχρι πότε η Ρεβυθούσα θα μπορεί, έστω και στοιχειωδώς, να ικανοποιεί τις ανάγκες της χώρας. Θα ήθελα, λοιπόν, να τοποθετηθεί η Κυβέρνηση απέναντι σ’ αυτό το τεράστιο θέμα της επάρκειας της ενέργειας.\nΠροεδρεύων: Ο Αντιπρόεδρος της Κυβέρνησης, κ. Θεόδωρος Πάγκαλος, έχει το λόγο.\nΘεόδωρος Πάγκαλος: Κύριε Πρόεδρε του Λαϊκού Ορθόδοξου Συναγερμού, σας ευχαριστώ και εκ μέρους του Πρωθυπουργού για την κατανόηση που δείχνετε στις δυσκολίες που συναντά. Μόνο για το λόγο αυτό δεν είναι ο ίδιος παρών να σας απαντήσει.\nΜε την ευκαιρία αυτή θα απαντήσω και στην ερώτηση που με αφορά προσωπικά. Εσείς γνωρίζετε καλύτερα από κάθε άλλον, επειδή έχετε χρηματίσει στο Ευρωπαϊκό Κοινοβούλιο, ότι η ευρωπαϊκή ενοποίηση αντιμετωπίζεται με διαφορετικούς τρόπους, όχι μονάχα από τους λαούς κάθε χώρας, αλλά και από τους πολιτικούς σχηματισμούς κάθε χώρας και από τα άτομα.\nΥπάρχει η Ευρώπη των πατρίδων, υπάρχει και η Ευρώπη των λαών. Οι ακραίοι οπαδοί της Ευρώπης των λαών είναι αυτό που ονομάζουν στην διεθνή ορολογία «ευρωπαίοι φεντεραλιστές», αυτοί που είναι υπέρ της δημιουργίας των Ηνωμένων Πολιτειών της Ευρώπης. Εγώ είμαι ένας από αυτούς. Μπορεί να διαφωνείτε μαζί μου κι εγώ είμαι έτοιμος να κατανοήσω την προσέγγισή σας, αλλά δεν μπορώ να το θεωρήσω ούτε αμάρτημα ούτε έλλειψη πατριωτισμού. Είναι απλώς ένα άλλο είδος πατριωτισμού.\nΒεβαίως, δεν καταλαβαίνω γιατί ανακαλύψαμε τώρα ότι κάνουμε εκχωρήσεις εθνικής κυριαρχίας, συμμετέχοντες στην ευρωπαϊκή ενοποίηση, όταν τόσα χρόνια εφαρμόζουμε και ασκούμε την Κοινή Αγροτική Πολιτική, ας πούμε. Σε τι συνίσταται η εθνική κυριαρχία στον αγροτικό τομέα; Δεν έχει μείνει ούτε το παραμικρό ίχνος απ’ αυτήν. Σε τι συνίσταται η εθνική κυριαρχία στον τομέα των μεταφορών; Οι προδιαγραφές των μεταφορών είναι ευρωπαϊκές, όπως ξέρετε. Θα μπορούσα να μιλήσω και για πολλά θέματα όπου η εθνική κυριαρχία δεν υφίσταται. Αλλού υφίσταται. Και αυτήν βεβαίως πρέπει να την υπερασπιστούμε, εφόσον το επιβάλλουν τα εθνικά μας συμφέροντα.\nΑυτή είναι η άποψή μου και πραγματικά είναι κάτι που το λέω χρόνια τώρα. Είκοσι πέντε χρόνια το λέω, κάθε μήνα σχεδόν, είτε σε άρθρα είτε σε εφημερίδες. Κάποιος άνεργος δημοσιογράφος το ανακάλυψε, το έβαλε σε ένα μπλογκ, το αντέγραψαν κι άλλα μπλογκ, το αντέγραψαν και οι εφημερίδες κι έρχεται στην Αίθουσα.\nΈρχομαι τώρα στο Ιράν, το οποίο είναι πολύ σοβαρό θέμα και ορθώς το επικαλείστε. Το πρόβλημα του Ιράν, όπως ξέρετε, είναι η δημιουργία πυρηνικών δυνατοτήτων, οι οποίες είναι ενδεχόμενο να οδηγήσουν και στην κατασκευή πυρηνικού όπλου. Το θέμα αυτό η ιρανική ηγεσία δεν το αποσαφηνίζει. Η Ελλάδα έχει συμφέρον να μην επεκταθεί η χρήση και η κατοχή πυρηνικών όπλων και σε άλλες χώρες. Θα μπορούσε κανείς να σας θέσει ως απλό παράδειγμα, ότι, αν το Ιράν αποκτήσει πυρηνικό εξοπλισμό, θα μπορούσε ίσως αργότερα και η Τουρκία, που ήδη συνορεύει με το Ιράν, να διεκδικήσει και να αποκτήσει πυρηνικό εξοπλισμό, εννοώ για στρατιωτικές χρήσεις. Και αυτό θα ήταν πολύ ενοχλητικό για εμάς.\nΜε συγχωρείτε, κύριε Πρόεδρε, αλλά το θέμα είναι κολοσσιαίο.\nΠροεδρεύων: Έχετε χρόνο, κύριε Αντιπρόεδρε.\nΘεόδωρος Πάγκαλος: Εμείς λοιπόν είμαστε αναγκασμένοι να συμμετέχουμε στην κοινή ευρωπαϊκή προσέγγιση του προβλήματος του πυρηνικού αφοπλισμού, της εξασφάλισης ότι το Ιράν δεν θα έχει πυρηνικά όπλα και ταυτόχρονα να αντιμετωπίζει και το θέμα της απειλής από το Ιράν, ότι θα περιορίσει τις εξαγωγές πετρελαίου που αγγίζει και τη χώρα μας και τις άλλες χώρες. Εμάς περισσότερο από άλλους.\nΣτην Ευρώπη οι πυρηνικές εισαγωγές πετρελαίου είναι περίπου 5%. Σε εμάς είναι το 1/3, δηλαδή 36%. Οι λόγοι είναι βεβαίως ότι μας κάνουν καλύτερες συνθήκες πληρωμής, πίστωσης και εγγυήσεων, αλλά υπάρχουν και άλλοι λόγοι. Η απόσταση είναι συντομότερη και υπάρχει και μία παραδοσιακή –αν θέλετε- σχέση που έχει αναπτυχθεί. Προσωπικά, ο ίδιος είχα πάει τρεις φορές στην Τεχεράνη. Είχε έρθει δύο φορές εδώ ο Υπουργός Εξωτερικών του Ιράν, σε μία δύσκολη πάλι εποχή, που δεν τους δέχονταν και δεν τους καλούσαν στις άλλες ευρωπαϊκές πρωτεύουσες και είχε έρθει και ο Πρόεδρος της Εθνοσυνέλευσης, που ήταν το δεύτερο πρόσωπο στη θρησκευτική τους ιεραρχία. Άρα, είχαμε κι έχουμε καλές σχέσεις με το Ιράν και σωστό είναι να τις αναπτύσσουμε.\nΤώρα, αν πραγματικά προχωρήσουν στις απειλές του εμπάργκο, τις οποίες διατυπώνουν, αυτό μπορεί να έχει δύο ειδών συνέπειες. Μπορεί να αυξηθεί η τιμή του πετρελαίου, επειδή μειώνεται η προσφορά, μπορεί όμως και να μειωθεί η τιμή του πετρελαίου, γιατί η Σαουδική Αραβία, που όπως ξέρετε είναι σε πάγια και -θα έλεγα- αιώνια αντίθεση με το καθεστώς του Ιράν και για θρησκευτικούς λόγους συν τις άλλοις, απειλεί ότι αν οι Ιρανοί περιορίσουν τις εξαγωγές τους, αυτοί θα αυξήσουν σε μεγάλο βαθμό τις εξαγωγές τους κι έτσι μπορεί τελικά να έχουμε μία πτώση της τιμής του πετρελαίου, αντί να έχουμε αύξηση της τιμής του πετρελαίου.\nΣε ό,τι αφορά στο αέριο, πράγματι υπήρξε πρόβλημα, γιατί σε όλη την Ευρώπη και στην Ελλάδα υπήρξε αυτή η κακοκαιρία, την οποία ζούσαμε όλες αυτές τις ημέρες. Σήμερα είναι πραγματικά η πρώτη χαμογελαστή μέρα που ζούμε εδώ και δυο μήνες. Και δεν ξέρουμε, βεβαίως, αν έχει τελειώσει. Δεν ξέρουμε τι μας επιφυλάσσει ο Μάρτης, ο «παλουκοκάφτης», ο αποκαλούμενος από το θυμόσοφο λαό μας.\nΕν πάση περιπτώσει, αυτή η εξαιρετικά υψηλή ζήτηση αερίου δημιούργησε ένα πρόβλημα, γιατί μειώθηκαν ταυτόχρονα λόγω των αναγκών οι παροχές από τα ελληνοτουρκικά σύνορα, που είναι αζέρικο αέριο και οι παροχές από τα βουλγάρικα σύνορα, που είναι ρώσικο αέριο.\nΠροκηρύχθηκε μια κατάσταση έκτακτης ανάγκης την περίοδο από 3 μέχρι 5 Φεβρουαρίου. Αμέσως η ΔΕΠΑ προμηθεύτηκε έκτακτα φορτία NRZ, δηλαδή υγρού υγραερίου, στις 4, στις 5 και στις 6 Φεβρουαρίου και μ’ αυτόν τον τρόπο υπήρξε μια εξισορρόπηση της αγοράς αερίου. Δεν είχαμε τελικά πρόβλημα ηλεκτρισμού, όπως θα μπορούσαμε να φοβηθούμε.\nΟ συνάδελφος, κ. Μανιάτης, που μας κάνει την τιμή να παρίσταται –και τον ευχαριστώ, γιατί είναι σπάνια ευαισθησία Υπουργού να έρχεται σε αυτές τις ερωτήσεις, ακόμα και αν τον αφορά καθ’ ύλην το θέμα- έχει συγγράψει ένα βιβλίο όπου αναφέρει ότι θα παραχωρηθούν μέσα στο 2012 δεκαπέντε χερσαία και υποθαλάσσια οικόπεδα στη Νότιο Κρήτη και το Ιόνιο για να γίνουν έρευνες από συγκεκριμένες εταιρείες που έχουν εκδηλώσει ενδιαφέρον για την ανακάλυψη πετρελαίου.\nΥπάρχουν ενδείξεις ότι σε ορισμένα σημεία υπάρχει πετρέλαιο και ενδεχόμενα και φυσικό αέριο. Δεν γνωρίζουμε πόσο είναι αυτό, σε τι βάθος είναι και δεν γνωρίζουμε επομένως και τις οικονομικές συνθήκες που θα υπάρχουν για την εκμετάλλευσή του. Όπως ξέρετε, όλα αυτά κρίνονται, αφού προχωρήσει η έρευνα σε ένα ορισμένο σημείο.\nΑυτή είναι η κατάσταση, όπως μπορώ να την περιγράψω σήμερα. Θεωρώ βεβαίως παράλληλα ότι πρέπει να προχωρήσει η χώρα μας στην αναζήτηση εναλλακτικών πηγών ενέργειας που δεν επιβαρύνουν το περιβάλλον. Υπάρχει το πρόγραμμα «ΗΛΙΟΣ», το οποίο είναι σε προοπτική άμεσης εφαρμογής που θα επιτρέψει να παράγουμε μια μεγάλη ποσότητα ενέργειας μέσω του ήλιου και να την εξάγουμε στη Γερμανία μέσα από συγκεκριμένο συμβόλαιο κατασκευής και εμπορικής διαχείρισης των προϊόντων. Και αυτό, στο βαθμό που θα εφαρμοστεί -και ελπίζω να υπάρξουν όλες οι γραφειοκρατικές και άλλες προϋποθέσεις για να τελειώσει η συζήτηση μέσα στο έτος-, θα είναι μια μεγάλη καινοτομία και ένα μεγάλο βήμα προς τα εμπρός.\nΠροεδρεύων: Ο Πρόεδρος του Λαϊκού Ορθόδοξου Συναγερμού, κ. Γεώργιος Καρατζαφέρης, έχει το λόγο για την ανάπτυξη της ερώτησής του.\nΓεώργιος Καρατζαφέρης: Πόσο νερό έχει τρέξει στην κοίτη του Ιλισού από τότε που φωνάζατε και εσείς ο ίδιος «ΕΟΚ και ΝΑΤΟ το ίδιο συνδικάτο», για να είστε σήμερα ο υπέρμαχος της πλήρους ενοποίησης της Ευρωπαϊκής Ένωσης! Δηλαδή, θα είμαστε κάτι σαν τη Λουιζιάνα.\nΘεόδωρος Πάγκαλος: Εγώ ποτέ δεν έχω πει αυτό το συγκεκριμένο.\nΓεώργιος Καρατζαφέρης: Α, το αποκηρύσσετε. Καλό είναι αυτό. Έστω και αργά, καλό είναι αυτό.\nΘεόδωρος Πάγκαλος: Το αποκήρυσσα πάντα. Δεν με έχετε παρακολουθήσει προσωπικά πολύ λεπτομερώς. Ήμουν πάντα εναντίον αυτού του συνθήματος. Υπήρχαν πολλές τάσεις. Είμαστε πολύ μεγάλο κόμμα. Είναι πολλές οι τάσεις. Πολλές οι απόψεις.\nΓεώργιος Καρατζαφέρης: Σαφώς. Κάποτε ήταν κόμμα, τώρα είναι απόκομμα. Το είπα και χθες.\nΈρχομαι και λέω ότι εσείς φαντάζεστε την Ελλάδα κάπως σαν τη Λουιζιάνα όπου η πλούσια Καλιφόρνια, η Γερμανία, θα μας βοηθάει και δεν θα θέτει και όρους. Εγώ δεν φαντάζομαι αυτή τη στιγμή τη Λουιζιάνα να δέχεται τη δουλεία που δέχεται η Ελλάδα από τη Γερμανία. Μιλάτε για πράγματα που είναι στη σφαίρα της πολιτικής φαντασίας, ότι εμείς θα γίνουμε ποτέ ισότιμοι με όλους αυτούς, οι οποίοι μας βλέπουν ως τα «γκαρσόνια» της Ευρώπης, χωρίς να θέλω να υποτιμώ το επάγγελμα.\nΔυστυχώς, δεν μπορούμε να ματαιοπονούμε, κύριε Αντιπρόεδρε. Τα βλέπετε κάθε μέρα. Χθες ο Βιετναμέζος Αντιπρόεδρος της Γερμανίας προσέβαλλε χυδαιότατα τον κ. Χρυσοχοΐδη.\nΔεν μπορούν να μας λένε διαρκώς «ανίκανους, τεμπέληδες, ακαμάτηδες» και να θέλετε να συλλειτουργήσουμε μαζί τους. Είναι αδιανόητο!\nΚι εν πάση περιπτώσει, ώσπου κι αν γίνει αυτό, εγώ είμαι από αυτούς που αντιστέκομαι. Είμαι από αυτούς που πήγα κι έδωσα μάχη σε Γαλλία και Ολλανδία τότε με το δημοψήφισμα, ήμουν σε εκείνους οι οποίοι γιόρτασαν εκείνη την αντίσταση και την αντίδραση στο δημοψήφισμα.\nΚαι, βεβαίως, για να δείτε πόσο λειτουργεί δημοκρατικά αυτό το σύστημα, ύστερα από λίγο έφερε το υποκατάστατο όχι του Συντάγματος, κάτι σαν Σύνταγμα –πώς λέμε ζαχαρίνη;- τη Συνθήκη της Λισσαβόνας!\nΜην τους εμπιστεύεστε. Κατ’ αρχήν, δεν έχουν καμία δημοκρατική διαδικασία. Σήμερα δεν υπάρχει Ευρωπαϊκή Ένωση. Έχει καταργηθεί. Είναι η πλήρης επικυριαρχία των Γερμανών. Κορυφαίος Επίτροπος –το έχω πει πολλές φορές- μου έστειλε το Γενικό του Διευθυντή στο Χίλτον, ο οποίος είπε: «Κάντε κάτι. Αντιδράστε εσείς που έχετε το πρόβλημα, να απαλλαγεί η Ευρώπη από τη γερμανική επικυριαρχία».\nΠοιος από εσάς είδε αυτές τις ημέρες της κρίσεως τον Πρόεδρο της Ευρώπης, τον κ. Ρομπάι; Η κα Μέρκελ έκανε το κουμάντο, μαζί με την κα Λαγκάρντ, οι οποίες, ενώ συμφωνήσαμε γι’ αυτό το μνημόνιο, όπως συμφωνήσαμε –ή μάλλον, συμφωνήσατε-, έρχεται και λέει: «Δυσκολεύομαι για τις δόσεις. Δεν μπορώ να είμαι σίγουρη για τις δόσεις και πώς θα τις δώσω».\nΜας εμπαίζουν σε όλους τους τόνους, κύριε Αντιπρόεδρε.\nΕπ’ ευκαιρία, θα ήθελα κάποια στιγμή να μου δείξει κάποιος την υπογραφή που έχει βάλει αυτή η συνιστώσα, το ΔΝΤ, στο πρώτο μνημόνιο. Θα ήθελα πάρα πολύ να δω την υπογραφή.\nΈρχομαι, λοιπόν, στο θέμα το οποίο αναπτύξαμε σήμερα.\nΕσείς πήγατε τρεις φορές στην Τεχεράνη. Τώρα τελευταία δεν βλέπω κανέναν να πηγαίνει. Δεν πηγαίνει κανείς τώρα τελευταία. Εγώ, όμως, έφερα εδώ, λίγο πριν το πρώτο μνημόνιο, τον Αναπληρωτή Υπουργό της χώρας αυτής και του ζήτησα 10 δισεκατομμύρια για δέκα χρόνια με 3%. Μου είπε ότι είναι κάτι που η χώρα του το συζητάει και την άλλη μέρα τον έστειλα στο Μαξίμου. Και του είπαν για χίλια άλλα πράγματα εκτός από αυτό. Γιατί; Διότι υπάρχει αυτή η δουλεία, αυτή η εκχώρηση εθνικής κυριαρχίας, μην πάμε κόντρα σε κάποιους.\nΕίπατε ότι δεν πρέπει να γίνει πυρηνική δύναμη το Ιράν. Ωραία. Στη Μεσόγειο μπορούμε να έχουμε πυρηνικές δυνάμεις; Γιατί δεν υπάρχει η ίδια ευαισθησία για τη Μεσόγειο, που είναι το σπίτι μας, για την ανατολική λεκάνη της Μεσογείου; Το Ιράν είναι στον Ινδικό Ωκεανό κι έχουμε ευαισθησία μπας και γίνει πυρηνική δύναμη. Να μη γίνει. Εδώ, όμως, στη γειτονιά μας, που έχουμε πυρηνικές δυνάμεις, γιατί δεν αντέδρασε κανείς; Γιατί είναι οι φίλιες πυρηνικές δυνάμεις. Ζούμε σε έναν κόσμο που ό,τι είναι καλό για το γίγαντα, είναι καλό για όλους. Και δεν έχουμε δικαιώματα. Ομοίως, έχουμε και καλές και κακές δικτατορίες.\nΑυτά, λοιπόν, δεν συνάδουν με το ήθος που πρέπει να έχει μία χώρα, προκειμένου να μπορεί να στέκεται όρθια στον παγκόσμιο πλανήτη. Έχουμε εκχωρήσει πλήρως την εθνική κυριαρχία, τη διπλωματία μας.\nΔεν έπρεπε να πάει ο Υπουργός Εξωτερικών στο Ιράν τώρα που δημιουργείται αυτός ο μεγάλος κίνδυνος; Δεν έπρεπε να έχει πάει ήδη ο Υπουργός Εξωτερικών στη Λιβύη; Δεν το κάνατε. Θα σας υποκαταστήσω, όπως έκανα και με το Ευρωπαϊκό Κοινοβούλιο, που αρνηθήκατε να φέρετε το θέμα που σας είπα πριν και αναγκάστηκα να το κάνω μόνος μου. Και δημιουργήθηκε ο μέγας θόρυβος. Ξεσηκώθηκε όλη η Ευρώπη. Φοβήθηκε, όμως, το σύστημα. «Όχι» μου είπαν στο Συμβούλιο Πολιτικών Αρχηγών. «Μην το πας, μην το ανακατεύεις».\nΓιατί, λοιπόν, αυτή η κάμψη της εθνικής κυριαρχίας; Για ποιο λόγο; Είναι μια σειρά πραγμάτων που πρέπει να τα δούμε.\nΜιλάτε για μείωση της τιμής του πετρελαίου. Όλοι οι αναλυτές μιλούν για αύξηση. Χθες είχαμε το ρεκόρ του 9μηνου. Εκατόν είκοσι πέντε δολάρια. Κοντεύει τα 100 ευρώ σε μία Ευρώπη που μπαίνει σε ύφεση, κύριε Αντιπρόεδρε. Ύφεση και άνοδος του πετρελαίου. Πάντα! Διότι κάποιοι «κουφιοκεφαλάκηδες» θέλουν να επαναλάβουν αυτό το οποίο έγινε πριν από δέκα, έντεκα χρόνια με το Ιράκ και πτώχευσε ο κόσμος. Από εκεί άρχισε η οδύνη η δική μας. Και τώρα επαναλαμβάνουμε το ίδιο λάθος.\nΆρα, λοιπόν, σε ένα πλαίσιο ευρωπαϊκής ύφεσης με άνοδο του πετρελαίου, αντιλαμβάνεστε ποια είναι η κατάσταση της χώρας, πού οδηγούμεθα. Θέλουμε συμμαχίες για τις δύσκολες στιγμές. Και είναι μία λύση το Ιράν.\nΔεν ξέρω αν είναι η μόνη, αλλά είναι μια λύση. Τουλάχιστον, εάν υπάρξει ο κίνδυνος, εάν κάτι δεν πάει καλά, εάν αναγκαστεί η χώρα να βγει από το ευρώ, να έχουμε εξασφαλίσει την ενέργεια για τον κόσμο, γιατί πολύ φοβούμαι ότι θα έρθει η στιγμή και η μέρα που ο καθένας θα έχει στο σπίτι του ρεύμα για δύο ώρες. Καλύτερα το προλαμβάνειν του θεραπεύειν.\nΘέλω να πιστεύω, λοιπόν, ότι κάποια τέτοια πράγματα, που είναι η ουσία της πραγματικότητας, που είναι η αυθεντική αλήθεια και όχι ωραιοποιήσεις, πρέπει να έχουν την πρέπουσα και δέουσα μάλιστα προσοχή από εσάς. Θέλω να πιστεύω, λοιπόν, κύριε Αντιπρόεδρε, ότι θα καταλάβετε ότι μερικά πράγματα δεν είναι απλά.\nΘέλουν να πουλήσουν τη ΔΕΠΑ και τη ΔΕΣΦΑ. Ήδη, είναι στο ταμείο αξιοποίησης. Μα, εσείς πριν από λίγο είπατε: «Ευτυχώς που η ΔΕΠΑ…» Για φανταστείτε τη ΔΕΠΑ ιδιωτική. Εν πάση περιπτώσει, να δοθεί η ΔΕΠΑ, να δοθεί και η ΔΕΣΦΑ; Να δώσουμε τις σωλήνες σ’ έναν τρίτο, όταν ο κ. Μανιάτης κάνει αγώνα να βρει αέριο; Πώς θα μεταφέρουμε το δικό μας αέριο, εάν χρειαστεί, στο εσωτερικό της χώρας; Μην εγκληματείτε! Επιτέλους, πρέπει να πούμε μια αλήθεια. Αυτό το αέριο, το όποιο αέριο βρούμε, να έχετε υπόψη σας ότι βρίσκετε κάτω από το βρόγχο και την απειλή του αγγλικού δικαίου και ό,τι αυτό σημαίνει.\nΠρόεδρος (Φίλιππος Πετσάλνικος): Σας παρακαλώ, κύριε Πρόεδρε, πρέπει να ολοκληρώστε.\nΓεώργιος Καρατζαφέρης: Τελειώνω, κύριε Πρόεδρε.\nΤώρα, όσον αφορά τον παρακείμενο κύριο Μανιάτη, θα ήθελα να πω ότι το hypnostedon είναι καλό, αλλά έχει περιορισμένη διάρκεια. Άρα, λοιπόν, καλά κάνατε και βάλατε hypnostedon, τρέξτε όμως -δεν μιλάω για εσάς, εκεί που το δώσατε- γιατί ο χρόνος που έχει η Ελλάδα στην διάθεσή της δεν είναι ατελείωτος.\nΠρόεδρος: Το λόγο έχει ο Αντιπρόεδρος της Κυβέρνησης, ο κ. Θεόδωρος Πάγκαλος.\nΘεόδωρος Πάγκαλος: Κύριε Πρόεδρε, καταρχήν, να μου επιτρέψετε να διευκρινίσω ότι με βάση τα δεδομένα που μπορεί κανείς να προβλέψει -από μετεωρολογική άποψη εννοώ- εάν δηλαδή δεν έχουμε πρωτοφανή επιδείνωση του καιρού, που έχει να σημειωθεί μισό αιώνα και παραπάνω, δεν υπάρχει πρόβλημα πλέον ούτε αερίου, ούτε πετρελαίου, ούτε παραγωγής ηλεκτρισμού για το μήνα που έρχεται και επομένως δεν υπάρχει κανένας λόγος πανικού και σύγχυσης.\nΤώρα, πραγματικά, θα ήταν η ιδανική λύση γι’ εμάς να υπάρξει κάποια μετριοπάθεια και συνεργασία με τους διεθνείς οργανισμούς που ελέγχουν την ατομική ενέργεια της κυβερνήσεως του Ιράν, να αποφευχθούν τα μέτρα εναντίον τους και οι ίδιοι να είναι πιο συνετοί σε ό,τι αφορά τη λήψη μονομερών αποφάσεων, εμπάργκο κλπ.\nΕγώ δεν είμαι έτοιμος να χαρακτηρίσω «κουφιοκεφαλάκηδες» διάφορους που ενθαρρύνουν ακραίες λύσεις και νευρικές πρωτοβουλίες. Μπορώ να σας πω, παραδείγματος χάρη, ότι αν πελάτες του Ιράν, πολύ σημαντικοί, πολύ σημαντικότεροι από εμάς, όπως είναι η Κίνα, οι Ινδίες, ενοχληθούν, είμαι σίγουρος ότι θα σπεύσουν να αναπληρώσουν το κενό εταιρείες, οι περισσότερες από τις οποίες είναι αμερικανικής ιδιοκτησίας και προέλευσης, που προμηθεύονται πετρέλαιο από αλλού και άρα, εκεί θα υπάρξουν μεγάλα κέρδη.\nΔεν ξέρω, λοιπόν, αν μια τέτοια εξέλιξη είναι απλώς ένα θέμα ιδεολογικό, πολιτικής προχειρότητας και δεν αποκρύπτει και συγκεκριμένα συμφέροντα, στα οποία εμείς δεν έχουμε κανέναν λόγο να εμπλακούμε.\nΘα σας επαναλάβω ξανά, για να είναι σαφές μεταξύ μας τουλάχιστον, ότι άλλο θέμα είναι η εθνική κυριαρχία στην ομαλή πορεία της Ευρώπης προς μια ενιαία πολιτική έκφραση, για την οποία εγώ μιλούσα και για την οποία θα συνεχίσω να μιλάω, και άλλο θέμα είναι οι δεσμεύσεις που αναγκαζόμαστε να αναλάβουμε, επειδή αναγκαζόμαστε να δανειστούμε, επειδή βρισκόμαστε σε μια έκτακτη και πράγματι πολύ δυσάρεστη για όλους κατάσταση.\nΤώρα, σε ό,τι αφορά τον κ. Ρεσλέρ, δεν μπορώ να αντισταθώ στον πειρασμό να σας πω ότι και εμένα μου είναι ιδιαιτέρως συμπαθής και όταν προ καιρού επισκέφτηκε την Αθήνα και συνάντησε τον κ. Χρυσοχοΐδη για πρώτη φορά μου είχε ζητήσει ραντεβού. Αυτό δεν έχει γίνει γνωστό γιατί δεν το κοινολόγησα. Απάντησα τότε ότι θα δει τον κ. Βενιζέλο, ο οποίος είναι αρμόδιος επί των οικονομικών, θα δει τον κ. Χρυσοχοΐδη, ο οποίος είναι ειδικός στα θέματα που ήθελε να συζητήσει και δεν βλέπω κανένα λόγο να συναντηθούμε για λόγους κοινωνικούς και δεν τον δέχτηκα. Εγώ, όπως ξέρετε, είμαι πολύ κοινωνικός άνθρωπος, έχω μεγάλο ενδιαφέρον για τις προσωπικότητες των άλλων και μου αρέσει πολύ η καλή παρέα. Καλή παρέα δεν ήταν, με βάση τα όσα είχε πει μέχρι εκείνη τη στιγμή ο κ. Ρέσλερ, και τον απέφυγα. Καλά θα κάνει να κοιτάξει να βρει άλλους τρόπους -βλέπετε ότι η δημαγωγία και η ψηφοθηρία δεν είναι ελληνικό ελάττωμα, αλλά υπάρχουν σε όλα τα κοινοβουλευτικά καθεστώτα- για αποκτήσει ψήφους και επιρροή στον γερμανικό λαό, αντί να καλλιεργεί μύθους τέτοιου είδους που είναι ξεπερασμένοι από την εποχή και από την ανάπτυξη της ίδιας της χώρας του, την πνευματική και την πολιτική πιστεύω.\nΤέλος, πρέπει να σας πω ότι πιστεύουμε ακράδαντα και εγώ και ο παριστάμενος συνάδελφος, με τον οποίο επανειλημμένα έχουμε συνεργαστεί και συζητήσει τα θέματα αυτά, ότι η Ελλάδα οφείλει να αποκτήσει μεγαλύτερη αυτονομία με τρεις βασικές μεθοδεύσεις: Με έρευνες που πρέπει να ξεκινήσουν και πρέπει να προχωρήσουν στις παραδοσιακές μορφές ενέργειας, πετρέλαιο, αέριο και πολλαπλασιασμό των δυνατοτήτων προμήθειας πετρελαίου και αερίου από το εξωτερικό. Μια δυνατότητα μπορεί να είναι ίσως και κάποιος αγωγός, ο οποίος μπορεί να συζητηθεί με όλες τις δυνάμεις, οι οποίες μπορούν να συμμετάσχουν στη δημιουργία και την υλοποίηση αυτού του αγωγού. Και υπάρχουν τέτοια σχέδια, τα οποία αυτή τη στιγμή δεν είμαι σε θέση να περιγράψω γιατί δεν έχω το χρόνο. Μπορούμε, όμως, κάλλιστα αν θέλετε να συζητήσουμε μαζί και να σας στείλω και το σχετικό υλικό.\nΤο τρίτο, βεβαίως, είναι αυτό που είπα πριν, το οποίο δεν έχει τίποτε που να μην είναι ισότιμο και να είναι υποδουλωτικό. Εμείς έχουμε μια πηγή ενέργειας, τον ήλιο. Άλλοι έχουν κεφάλαια. Αυτοί βάζουν τα κεφάλαια, εμείς βάζουμε την πηγή ενέργειας και την κατασκευή και το έδαφος και πουλάμε το προϊόν, το διαθέτουμε στην εσωτερική αγορά και στην εξωτερική αγορά και όποιος μπορεί να το αγοράσει με τους όρους των τιμών που υφίστανται στο διεθνές εμπόριο. Αυτή είναι κανονικότατη λειτουργία ισότιμη, επιβαλλόμενη και πιστεύω αξιέπαινη.\nΠρόεδρος: Ευχαριστούμε τον κ. Πάγκαλο.


Σοβαρός ο ΠΑΟΚ άφησε πίσω του το στραβοπάτημα από τον Παμβοχαϊκό και με εμφάνιση που θύμισε αυτές των περσινών ημιτελικών επικράτησε με 3-0 (25-21, 25-18, 25-18) του Παναθηναϊκού για τη 13η αγωνιστική του πρωταθλήματος της Volleyleague. Με τη νίκη αυτή ο Δικέφαλος ξεκόλλησε από τους 23 βαθμούς και έμεινε στις πρώτες θέσεις της βαθμολογίας. Με πλουραλισμό στην επίθεση, καλό μπλοκ , πίεση από τη γραμμή του σερβίς οι «ασπρόμαυροι» δεν άφησαν περιθώρια αντίδρασης στους πράσινους. Παράλληλα οι «ασπρόμαυροι» έκαναν μια καλή πρόβα ενόψει και του αγώνα με την Τρεντίνο στην Ιταλία για το Τσάμπιονς Λιγκ και έκαναν το καλύτερο δώρο στον πρόεδρο Αντώνη Τσαλόπουλο μία ημέρα πριν από την ονομαστική του εορτή.\nΜε πολλές εναλλαγές στο σκορ κύλησε το πρώτο σετ με τον Παναθηναϊκό να ξεκινάει δυνατά αλλά τον ΠΑΟΚ να ανεβάζει στροφές και να φθάνει με εντυπωσιακό τρόπο στην κατάκτηση του πρώτου σετ με 25-21. Οι πράσινοι με τον Ούγκο να ταλαιπωρεί την ασπρόμαυρη υποδοχή πέρασαν μπροστά με 7-9 και 10-12 με μπλοκ στον Σεπέδα. Με τον Πέτρογλου να πυροβολεί από τη γραμμή του σερβίς και τον Χιμένες να βρίσκει τον καλό του εαυτό ο Δικέφαλος έτρεξε ένα σερί 3-0 για το 14-12. Οι ίδιοι παίκτες διαμόρφωσαν το 18-16 δίνοντας αέρα δύο πόντων στους γηπεδούχους. Ο Ούγκο με άσο έκανε το 18-19 αλλά ο Τακουρίδης ανταπέδωσε για το 20-19. Κάπου εκεί ο ΠΑΟΚ πάτησε γκάζι και με το Πέτρογλου να σταματάει δύο φορές τον Φερέιρα στο μπλοκ το σκορ έγινε 23-19 . Ο Σιμεόνοφ μείωσε σε 23-20 αλλά Σεπέδα και Γκεοργκίεφ διαμόρφωσαν το 25-21.\nΌπως και στο πρώτο σετ, έτσι και στο δεύτερο σετ οι δύο ομάδες πήγαιναν μαζί στο σκορ μέχρι και το 15-15. Από εκείνο το σημείο και μετά όμως με πολυφωνία στην επίθεση ο ΠΑΟΚ αλλά και με πολύ καλό μπλοκ επέβαλλε το ρυθμό του μεταφέροντας την πίεση στον αντίπαλο που δεν απέφυγε τα λάθη. Με τον Πέτρογλου να συνεχίζει να βοηθάει στην επίθεση, τον Σεπέδα να δείχνει την κλάση του ο Δικέφαλος προηγήθηκε με 21-17. Ο Πέτρογλου έκανε το 23-18, ο Χιμένες σταμάτησε στο μπλοκ τον Σιμεόνοφ για το 24-18, και ο Σεπέδα διαμόρφωσε το 25-18 για το 2-0.\nΟι αλλαγές του Δημήτρη Ανδρεόπουλου που πέρασε στο παρκέ τους Μπέλλο, Σούρδι αντί των Φερέιρα , Σιμεόνοφ έδωσαν ώθηση στους φιλοξενούμενους που μέχρι και το 13-15 είχαν σταθερά ένα προβάδισμα δύο πόντων. Με τον Χιμένες να θυμίζει όμως αυτόν των περσινών ημιτελικών ο ΠΑΟΚ πέρασε στην αντεπίθεση για να ισοφαρίσει σε 15-15 και 17-17. Ο Πέτρογλου έκανε το 18-18 και Χιμένες το 19-18. Οι ασπρόμαυροι ξέφυγαν με 22-20 αλλά επίθεση του Μπέλλου και πόντος του Σούρδι έκαναν το 22-20 αναγκάζοντας τον Γιάννη Καλμαζίδη να πάρει τάιμ άουτ. Δύο επιθέσεις του Χιμένες και ένα μπλοκ του ίδιου παίκτη στον Μπέλλο διαμόρφωσαν το 25-22 με τον Κουβανό ακραίο να βάζει τη σφραγίδα του στη καθαρή νίκη του ΠΑΟΚ επί του Παναθηναϊκού.\nΠΑΟΚ (Καλμαζίδης):Χιμένες 18(16/26επ. 2 μπλοκ, 39%υπ-4%αρ), Κουρνέτας 1( 1 μπλοκ) , Σεπέδα 15 (15/31επ), Τακουρίδης 6(6(3/6επ. 1 μπλοκ, 2άσοι), Γκεοργκίεφ 6(4/7επ. 2μπλοκ), Πέτρογλου 14 (12/18επ. 2μπλοκ), Γκαράς (λ-54% υπ- 15%αρ), Καρασαββίδης, Ντίνας, Τερζής.\nΠΑΝΑΘΗΝΑΙΚΟΣ (Ανδρεόπουλος): Μαρούλης 1 (1 άσος), Ούγκο 12 (10/17επ. 2 άσοι, 65%υπ-35%αρ.υπ), Φερέιρα 7 (6/20 επ. 1 μπλοκ), Σιμεόνοφ 8(7/16επ,47%υπ-12 αρ.υπ), Κανέλλος 5 (5/7επ. ), Πανταλέων 6 (4/8επ , 1 μπλοκ), Πολυχρονιάδης (λ-35%υπ- 29%αρ.υπ), Μπέλλος 2 (2/6επ), Σούρδη (50%υπ-25%αρ.).\nJanuary 16, 2016 9:00 pm Volley League 2015-16 90'\nΠαναθηναϊκός Α.Ο. 21 18 22 0


Yeye's Warung and Gift Shop, Κούτα - Κριτικές εστιατορίων - TripAdvisor\nΚούτα: Όλα τα εστιατόρια Yeye's Warung and Gift Shop: Εστιατόρια στην περιοχή\nΚούτα: Όλες οι δραστηριότητες Δραστηριότητες κοντά σε: Yeye's Warung and Gift Shop\nYeye's Warung and Gift Shop, Κούτα\nΑσία Ινδονησία Μπαλί Κούτα Εστιατόρια σε Κούτα Yeye's Warung and Gift Shop\nΝο 286 από 1.058 στην κατηγορία Εστιατόρια για: Κούτα €\nΑσιατική, Ινδονησιακή, Κατάλληλο για χορτοφάγους Jl. Labuansait | Padang Padang, Κούτα, Ινδονησία+62 812-3807-892+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 181 κριτικέςΕξαιρετικό30%Πολύ καλό35%Μέτριο14%Ανεπαρκές11%Πολύ κακό10%Ανοίγει σε 22 λεπτάΚυρ - Σαβ12:00 - 23:00Αναλυτικό ωράριο ΚΟΥΖΙΝΕΣ Ασιατική, Ινδονησιακή, Κατάλληλο για χορτοφάγους, Επιλογές βίγκαν ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Jl. Labuansait | Padang Padang, Κούτα, ΙνδονησίαΌλες οι λεπτομέρειες Βελτίωση αυτής της καταχώρισηςΜπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (181)Βαθμολογία ταξιδιωτών Εξαιρετικό25Πολύ καλό19Μέτριο7Ανεπαρκές9Πολύ κακό7Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (67)Αγγλικά (128)Πορτογαλικά (14)Περισσότερες γλώσσες Γλώσσα Ελληνικά (67)Αγγλικά (128)Πορτογαλικά (14)Γαλλικά (12)Γερμανικά (9)Ισπανικά (5)Ιταλικά (4)Ινδονησιακά (3)Ολλανδικά (3)Ρωσικά (3)Δείτε τι λένε οι ταξιδιώτες: 1 - 10 από 67 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLandekar131Η κριτική γράφτηκε 5 Ιουνίου 2017 μέσω κινητής συσκευής Αξιοπρεπής τιμή και καλό φαγητό.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAnnaJamesEL122Η κριτική γράφτηκε 20 Μαΐου 2017 μέσω κινητής συσκευής Υπέροχο φρέσκο φαγητό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιIrish1286Λονδίνο, Ηνωμένο Βασίλειο2Η κριτική γράφτηκε 8 Μαΐου 2017 Πολύ καλόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιManou v229Η κριτική γράφτηκε 8 Απριλίου 2017 μέσω κινητής συσκευής Μην πάτεΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPatrice H17837Η κριτική γράφτηκε 7 Απριλίου 2017 μέσω κινητής συσκευής Μια καλή διεύθυνσηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLaura R13Η κριτική γράφτηκε 28 Μαρτίου 2017 Αξιοπρεπές επίσκεψη στο δρόμοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames RΤζοντπούρ, Ινδία155Η κριτική γράφτηκε 14 Μαρτίου 2017 ΤέλειαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmortayeΝιού Τζέρσεϊ124Η κριτική γράφτηκε 13 Μαρτίου 2017 μέσω κινητής συσκευής Υπέροχο τοπικό φαγητό, μπορείτε να φάτε σας χωρίς να ανησυχείτε για τους αλλοδαπούςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJosh PΜπράιτον, Ηνωμένο Βασίλειο161Η κριτική γράφτηκε 20 Φεβρουαρίου 2017 μέσω κινητής συσκευής Μέση μόνοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGina RΣάντα Μπάρμπαρα, Καλιφόρνια164Η κριτική γράφτηκε 13 Φεβρουαρίου 2017 μέσω κινητής συσκευής Καταπληκτικό ΙνδονησιακάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο1234567Ενημέρωση καταχώρισης… Στην περιοχή Κοντινά εστιατόριαSuka Espresso121 κριτικές 0,63 χλμ μακριά Bukit Cafe550 κριτικές 1,01 χλμ μακριά Single Fin358 κριτικές 1,39 χλμ μακριά DUGONG at Suarga Padang Padang155 κριτικές 0,48 χλμ μακριά Κοντινά αξιοθέαταBlue Point Beach469 κριτικές 1,42 χλμ μακριά Thomas Beach58 κριτικές 0,55 χλμ μακριά Padang Padang Beach2.216 κριτικές 0,44 χλμ μακριά Suluban Beach223 κριτικές 1,41 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Yeye's Warung and Gift Shop και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nJl. Labuansait | Padang Padang, Κούτα, Ινδονησία Τοποθεσία:


5+1 τρόποι εθνομηδενισμού και ανθελληνισμού! – Άρδην – Ρήξη\n5+1 τρόποι εθνομηδενισμού και ανθελληνισμού!\n9 Σεπτεμβρίου 2018 07:16\nτου Ευάγγελου Μουρνιανού\nΓια τετάρτη συνεχή χρονιά οργανώνεται από το δήμο στην πρωτεύουσα της ελληνικής μεγαλονήσου Κρήτης-Ηράκλειο το φεστιβάλ «Κρήτη, μια ιστορία, πέντε συν ένας πολιτισμοί».\nΉδη το 2017 είχαμε ασκήσει κριτική στην ιδεολογία και στόχευση του φεστιβάλ όπως, δηλωνόταν στον πρόλογο του προγράμματος του κύριου Λαμπρινού (δήμαρχος) και Αριστέας Πλεύρη (αντιδήμαρχος πολιτισμού).\nΤότε καταγγέλλαμε πως η ψηφισμένη ηγεσία της πόλης ανακήρυσσε αυθαίρετα και ετσιθελικά την Κρήτη ως «πολυπολιτισμική». Έτσι και φέτος ο δήμαρχος ευθαρσώς επαναβεβαιώνει ότι «το φετινό πρόγραμμα, αφιερωμένο στη διαχρονική άλλα και εξόχως επίκαιρη έννοια της συνύπαρξης των λαών περιλαμβάνει και πάλι πληθώρα εκδηλώσεων… που προσφέρονται δωρεάν στο κοινό και αναδεικνύουν τον πολυπολιτισμικό χαρακτήρα του Νησιού μας.»\nΦυσικά η λέξη και έννοια «ελληνικός-ορθόδοξος πολιτισμός» δεν υπάρχει πουθενά. Ούτε η λέξη Ελλάδα. Δια της επαναλαμβανόμενης προώθησης του πολυπολιτισμού φαίνεται ότι η ηγεσία τση Κρήτης έχει αποφασίσει το παρόν και το μέλλον της… πρώην ελληνικής μεγαλονήσου! Όμως ο δήμαρχος κος Λαμπρινός έχει βαθύτερο και …στρατηγικό όραμα για τον πολιτισμό. Έτσι μας υπενθυμίζει λοιπόν τη ρήση: «ο αληθινός πολιτισμός βρίσκεται εκεί όπου κάθε άνθρωπος αναγνωρίζει σε όλους τους άλλους, κάθε δικαίωμα που διεκδικεί για τον εαυτό του»!\nΠάει η ελληνική Κρήτη, περνάμε σε μια άλλη Κρήτη των «άλλων». Είναι το παλιό σχέδιο των Άγγλων όπως το είχε εκφράσει επί γερμανικής κατοχής πράκτορας τους στον καπεταν-Μπαντουβα «να κατεβάσουμε σίγα-σίγα τις ελληνικές σημαίες, για να γίνει στην αρχή αυτόνομη και μετά να περάσετε στην Βρετανική κοινοπολιτεία!», και φυσικά ο Έλλην καπετάνιος τράβηξε πιστόλα και τον συνέλαβε επιτόπου!!!\nΠοιοι είναι όμως οι «άλλοι» που ενδιαφέρονται και δρουν στην Κρήτη;\nΑμερικανοί: με την τεράστια – τη μεγαλύτερη της Μεσόγειου – βάση τους στα Χανιά, αθρόες χρηματοδοτήσεις πανεπιστήμιων Κρήτης για «έρευνα» κ.λπ.\nΓερμανοί, οι οποίοι δεν μπορούν να χωνέψουν ότι άξεστοι χωριάτες, γυναίκες, παιδιά, γέροι θέρισαν τον ανθό του γερμανικού στρατού, προσφέροντας 5.000 νεκρούς αλεξιπτωτιστές στον Χίτλερ, γι’ αυτό έχουν μανία να ανακαταλάβουν το νησί «ειρηνικά», τουριστικά, πολιτιστικά και οικονομικά.\nΙσραηλινοί – σιωνιστές από παλιά προσπαθούν ν’ αποδείξουν ότι ο Μίνωας δεν ήταν Έλληνας αλλά πολυπολιτισμικός και ολίγον Φοίνιξ-Εβραίος και άρα ότι έχουν ιστορικά δικαιώματα σ’ αυτή τη γη! Βέβαια θέλουν το νησί και για μετόπισθεν που θα ξεφορτώσουν τα γυναικόπαιδα τους όταν θα γίνει το μεγάλο μπαμ του Αρμαγεδδώνα στη Παλαιστίνη.\nΤούρκοι που έκτος από τους τόνους προϊόντων που πουλάνε στο νησί, τηλεσκουπίδια κ.λπ., έχουν τουριστικές εταιρείες ενώ π.χ. ένα από τα κεντρικά… σουβλατζίδικα του Ηρακλείου λέγεται Izmir και όχι Σμύρνη.\nΙταλοί, λόγω Ενετοκρατίας, η οποία εξιδανικεύεται διότι δήθεν προκάλεσε την κρητική Αναγέννηση (Ελ Γκρέκο, Ερωτόκριτος, αρχιτεκτονική κ.λπ.), ενώ τα πράγματα είναι ακριβώς αντίθετα και η Αναγέννηση στην Ιταλία έγινε με βάση την αρχαία και μεσαιωνική βυζαντινή Ελλάδα. Η Κρητική Αναγέννηση, ήταν η νίκη της αντίστασης του ελληνικού πολιτισμού και λαού ενάντια στους βάρβαρους Γενουάτες και Ενετούς που εξελληνίστηκαν ενώ προσπαθούσαν με σφαγές και βασανιστήρια να μας εκλατινίσουν.\nΑς περάσουμε όμως στον πρόλογο της κας Πλεύρη, «Αφιερωμένο σε όλους εκείνους με τους οποίους συνυπήρξαμε σε τούτη την πόλη των πολλών πολιτισμών είναι το φετινό φεστιβάλ… την Δόξα της εζήλωσαν οι κατακτητές της… Αχαιοί και Δωριείς έδιωξαν από τις πόλεις τους τους Μινωίτες ψηλά στα βουνά…».\nΣυνυπήρξαμε (ποιοι οι Έλληνες;), λοιπόν, με τους κατακτητές που μας έσφαζαν, δεν καταπιεστήκαμε (και ο πάππους σας Ηρως-Αρχικαπετάνιος Πετρακογιώργης συνυπήρξε με τους νάζι κα Πλευρη;). Οι πρώτοι δε κατακτητές των Κρητών ήταν οι… Έλληνες, Αχαιοί και Δωριείς (και συνεπώς οι Μινωίτες δεν ήταν Έλληνες)! Σ’ αυτό συμφωνούν κ άλλοι «πνευματικοί» άνθρωποι του Ηρακλείου! Όμως η Ιστορία τους διαψεύδει όταν στα ιδρυτικά κείμενα του Ελληνικού έθνους, την Ιλιάδα και την Οδύσσεια, υπάρχει κατάλογος νηων-πλοίων όσων συμμετείχαν στην εκστρατεία και ρητά αναφέρονται οι Κρήτες με ηγέτη τον Ραδάμανθυ αδελφό του Μίνωα.\nΣυνεχίζει: «Φιλοξένησε το Ηράκλειο απάτριδες, Αρμενίους, Εβραίους, ξεριζωμένους Ίωνες από την αντίπερα όχθη». Τους Αρμενίους ποιος τους έδιωξε; Οι Ίωνες δεν είναι 3000 χρόνια τουλάχιστον Έλληνες; Είναι μικρασιατική φυλή; Οι απάτριδες πάλι ποιοι είναι; Είναι τα σημεία που συναντιέται η μεταμοντέρνα εξουσία της Κρήτης με τις δήθεν αντεξουσιαστικές «φυλές του πάρκου». Ο κοινός τους τόπος, δεν υπάρχει ενιαίο και πανάρχαιο Ελληνικό έθνος. Υπάρχουν διάφορες φυλές που απλά συνυπάρχουν. Αν σ’ αυτά προσθέσουμε τα σύγχρονα προσφυγικά-μεταναστευτικά ρεύματα που καθοδηγούν οι πιστοί του Μωάμεθ, ορίστε η έννοια της δήθεν συνύπαρξης και ανοχής που θέλει η εθνομηδενιστική εξουσία, να γίνουμε μειοψηφία στην γη μας: «αποδεχόμενοι την ιστορική πραγματικότητα πως στην συνύπαρξη με τους «ξένους» που την πάτησαν ως κατακτητές ή ως ικέτες, οφείλει πολλά από τη μακρά και σημαντική ιστορία της». Όμως η απάτη τους αποκαλύπτεται αμέσως όταν δούμε ότι στο φεστιβάλ, σημερινοί ικέτες-πολιτικοί προσφυγές όπως οι Κούρδοι δεν υπάρχουν πουθενά!\nΤο θράσος του πολυπολιτισμού της κας αντιδημάρχου σπάει όλους τους μετρητές όταν κλείνοντας τον πρόλογο της χρησιμοποιεί απόσπασμα του κατ’ εξοχήν σύγχρονου Έλληνα εθνικού ποιητή, διαστρέφοντας το! «Σε τούτον τον κόσμο που ολοένα στενεύει ο καθένας χρειάζεται όλους τους «άλλους», καταθέτει ο Γιώργος Σεφέρης, στην ομιλία του κατά την απονομή του βραβείου Νόμπελ το 1963. Επίκαιρη πάντα η ρήση του μεγάλου ποιητή μας έδωσε την έμπνευση να αφιερώσουμε το φετινό φεστιβάλ σ’ αυτούς τους «άλλους» που τους οφείλουμε άλλα και μας οφείλουν». Ο ποιητής όμως εννοεί το ακριβώς αντίθετο, ότι οι μεγάλες δυνάμεις της Δύσης, επειδή έφτασαν σε πνευματικό αδιέξοδο πολιτισμού, θυμήθηκαν μια μικρή χώρα και έναν λαό με γλώσσα που μιλιέται από λίγα εκατομμύρια, με τεράστια ιστορία και πολιτιστική δύναμη. Συνεπώς αυτοί μας χρειάζονται, υπαρξιακά, φιλοσοφικά, πολιτισμικά.\n«Τώρα καλυτέρα να λησμονήσουμε\nπάνω σε τούτα τα χαλίκια\n-δε φελά να μιλάμε-\nτη γνώμη των δυνατών\nποιος θα μπορέσει να τη γυρίσει;\nποιος θα μπορέσει ν’ ακούσει;\nκαθένας χωριστά ονειρεύεται\nκαι δεν ακούει τον βραχνά των άλλων\n-Ναι όμως ο μαντατοφόρος τρέχει\nκι όσο μακρύς κι αν είναι ο δρόμος του\nθα φέρει σ’ αυτούς που γύρευαν\nν’ αλυσοδέσουν τον Ελλήσποντο\nΝήσος τις εστί.»\nΣαλαμίνα Κύπρος Νοεμβρης’53\n9 Σεπτεμβρίου 2018 at 11:46 · Reply\nΗ καλύτερη άμυνα είναι η επίθεση .\nΑπό το εθνομηδενιστικό και πολυπολιτισμικό Βήμα διαβάζουμε :\nΑπόγονοι των Μινωιτών οι σημερινοί Κρήτες .\nΣύμφωνα με τον κ Σταματογιαννόπουλο το σενάριο της καταγωγής των Μινωιτών έχει ως εξής: «Πριν από περίπου 9.000 χρόνια, υπήρξε εκτεταμένη μετανάστευση ανθρώπων της Νεολιθικής Εποχής από περιοχές της Ανατολίας που αντιστοιχούν σήμερα σε μέρη της Τουρκίας(κατεχόμενης Μ.Ασίας δηλαδή) και της Μέσης Ανατολής. Τότε έφτασαν στην Κρήτη και οι πρώτοι κάτοικοι του νησιού. Η ανάλυση μιτοχονδριακού DNA που πραγματοποιήσαμε και η σύγκριση με άλλους πληθυσμούς, δείχνει ότι οι Μινωίτες έχουν την ισχυρότερη γενετική συσχέτιση με πληθυσμούς της Νεολιθικής Εποχής καθώς και με αρχαίους αλλά και σύγχρονους Ευρωπαίους και ιδιαίτερα με τον πληθυσμό της Κρήτης. Σύμφωνα με τα αποτελέσματά μας, ο Μινωικός πληθυσμός αναπτύχθηκε πριν από 5.000 χρόνια στην Κρήτη από προγόνους που κατοικούσαν στο νησί ήδη και είχαν φτάσει εκεί 4.000 χρόνια νωρίτερα».\nΜε δύο λόγια είμαστε αυτόχθονες αποδεδειγμένα στην Κρήτη από το 7000 π.χ. και όχι μόνο αυτό αλλά αποδεικνύεται και η παρουσία ελληνικών πληθυσμών ή προγόνων μας στα βάθη της Μικράς Ασίας (Κιλικία , Συρία κλπ)από την 7η χιλιετία .\nΆρα και επιστημονικά και όχι μόνο ιστορικά είναι θεμιτές οι διεκδικήσεις μας στην Μικρά Ασία μας .\n10 Σεπτεμβρίου 2018 at 06:12 · Reply\nΚαλημέρα. Ο δήμαρχος και η αντιδήμαρχος του Ηρακλείου σε ποιό κόμμα εντάσσονται;Ποιό τους\nΥ.σ. Μπράβο ΑΚΡΙΤΑ για το : κατεχόμενη Μικρά Ασία!\nΝα τα λέμε όπως είναι. Κατεχόμενη. Και Μικρά Ασία,\n10 Σεπτεμβρίου 2018 at 19:21 · Reply\nΑρμένηδες λέγεται (πιθανολογείται) ότι εγκαταστάθηκαν πρώτη φορά στην Κρήτη το 10ο αιώνα, μετά την ανακατάληψή της από τους Άραβες, ως μέλη της στρατιωτικής φρουράς που άφησαν οι βυζαντινοί για να αποκρούσουν τυχόν νέα αραβική επίθεση. Κάποιοι μελετητές διακρίνουν αρμενικές ρίζες σε ονόματα μερικών χωριών της Κρήτης (δεν υπάρχει κάπου στο νησί κι ένα Αρμενοχώρι; Ή μπερδεύω με άλλο νησί;).\nΟι δε μινωίτες είναι μεγάλο θέμα, και ασφαλώς επειδή μιλάμε για πολύ πολύ βαθιά αρχαιότητα μάλλον μας λείπουν πληροφορίες. Νομίζω ότι πολιτισμικά στοιχεία όπως η λατρεία της θεάς με τα φίδια και ο Μινώταυρος, που δεν απαντώνται στον κυρίως ελλαδικό χώρο, προσιδιάζουν μάλλον προς ημι-αιγυπτιακές επιρροές.\nΗ ουσία βέβαια είναι ότι ο Δασκαλογιάννης δεν πήρε τα όπλα για τη θεά με τα φίδια, ούτε στο όνομα ενός μετανεωτερικού πολυπολιτισμικού – «μηπολιτισμικού» χυλού. Λέω το Δασκαλογιάννη ως πιο εμβληματικό, υπάρχουν και πάρα πολλοί άλλοι που οι φίλοι οι κρητικοί τους ξέρουν καλύτερα από εμένα. Οπότε ας μην εκληφθούν οι σκέψεις που έγραψα παραπάνω ως προσπάθεια υποστήριξης της συγκεκριμένης εκδήλωσης ή των ιδεών που προωθεί. Κι εγώ με τους «από δω» είμαι! Αλλά κι εμείς οι «από δω», καλό είναι να συζητάμε μεταξύ μας και να μοιραζόμαστε σκέψεις, γνώσεις και γνώμες.


Από μέρα σε μέρα γεννάει και πήγε εκδρομή στα χιόνια! - MaryMary.gr\nΑπό μέρα σε μέρα γεννάει και πήγε εκδρομή στα χιόνια!\nΗ Πηνελόπη Αναστασοπούλου από μέρα σε μέρα γεννάει, αφού έχει μπει ήδη στον ένατο μήνα της εγκυμοσύνης της, όμως, αυτό δεν ήταν αρκετό για να την κρατήσει τις γιορτινές μέρες μέσα στο σπίτι! Έτσι, αποφάσισε να πάει με τον καλό της και τους φίλους της εκδρομή στα χιόνια!\nΌπως είδαμε στον προσωπικό λογαριασμό στο instagram της Πηνελόπης Αναστασοπούλου, η ίδια μαζί με τον σύντροφο της, Φώτη Μπερνάντο και φίλους βρέθηκαν στην Ζαχόλη της Ορεινής Κορινθίας για να τους βρει ο καινούργιος χρόνος κοντά στη φύση και ανάμεσα στα βουνά! «Best New Year’s Ever! Μία ώρα δρόμος, κι έχει όλα όσα θες… Φίλους, χιόνι, τέλειο φαγητό, αγάπη…», έγραψε η Πηνελόπη Αναστασοπούλου και μοιράστηκε μαζί μας στιγμές από το ταξίδι της!\nΜπράβο πάντως για την τολμηρή απόφαση γιατί τι θα γινόταν αν το μωρό αποφάσιζε να έρθει στη ζωή όσο η Πηνελόπη Αναστασοπούλου βρισκόταν στα χιόνια; Μήπως κάποιος από τους φίλους της ηθοποιού είναι μαιευτήρας;


Veroni: το νέο βερμούτ που κρύβει μια παλιά ιστορία αγάπης | Athens Voice\nVeroni: το νέο, premium βερμούτ από το Κτήμα Κυρ-Γιάννη είναι εμπνευσμένο από μια παλιά ιστορία αγάπης\n«Η θεία Βερώνη! Με το φουστάνι της, τα τακουνάκια της, ήταν πάντοτε κοκέτα». Η φωνή του Στέλλιου Μπουτάρη είναι ζεστή, φιλική όπως συνήθως, ακόμα κι όταν βγαίνει από τα έγκατα του laptop. Ίσως φταίει το φόντο από πίσω του που με κάνει να κοιτάω με ζήλια την οθόνη: στρέμματα και στρέμματα αμπέλια, εκεί ψηλά στη Νάουσα… Εδώ, ακριβώς, που πολλά χρόνια πριν έζησε μια ιστορία αγάπης απλή, καθημερινή και για αυτό αληθινή.\nΟ Κώστας Νιτσιώτας (επονομαζόμενος και «Κωστάκης») γεννήθηκε και σπούδασε στη Βάρνα της Βουλγαρίας. Δάσκαλος στο επάγγελμα αλλά με μεγάλη αγάπη στο κρασί, ήταν εκείνος που ανέλαβε την οινοποιία τη δεκαετία του ’20 μέχρι να ενηλικιωθεί ο παππούς του Στέλλιου Μπουτάρη, σημερινού ιδιοκτήτη του Κτήματος Κυρ-Γιάννη. Χάρη στον «Κωστάκη» η οινοποιία καταφέρνει να μείνει ζωντανή στα δύσκολα χρόνια του μεσοπολέμου, αλλά και να εδραιώσει μία σχέση πολύτιμη με οχτακόσιους και πλέον αμπελουργούς της Νάουσας, σχέση που η οινοποιία Κυρ-Γιάννη διατηρεί δυνατή μέχρι σήμερα.\nΤο 1925 ο Κωστάκης παντρεύεται την αγαπημένη του Βερώνη, μια τυπική γυναίκα της εποχής… Στη Βερώνη αρέσει να ανηφορίζει τις πλαγιές του Βερμίου και να μαζεύει βότανα. Της αρέσει όμως και να πίνει ένα ποτηράκι βερμούτ πού και πού. Παρακαλάει, λοιπόν, τον άντρα της να της φτιάξει ένα βερμούτ, καθώς όπως λέει ο Στέλλιος Μπουτάρης «...δεν μπορούσε να πιει το Ξινόμαυρο που έφτιαχνε η οινοποιία. Τα κρασιά εκείνης της εποχής ήταν πολύ βαριά». Ο Κωστάκης φυσικά και της κάνει το χατίρι. Εμπλουτίζει μάλιστα το βερμούτ με βότανα που μάζευε η ίδια η γυναίκα του από το Βέρμιο.\nΑπό τότε έχουν περάσει 100 χρόνια και ήρθε ο καιρός η τρυφερή αυτή κίνηση του Κωστάκη προς την αγαπημένη του να ξαναζωντανέψει. Έτσι, το Κτήμα Κυρ-Γιάννη σε συνεργασία με τον έμπειρο αποσταγματοποιό Δημήτρη Μελισσανίδη παρουσιάζει το premium βερμούτ Veroni, αφιερωμένο στην αγάπη που η Βερώνη έζησε μέχρι να πεθάνει. Όπως τότε έτσι και τώρα τα περισσότερα βοτανικά συστατικά προέρχονται από ενδημικά φυτά του όρους Βερμίου. Αξίζει να πούμε ότι τα βότανα συλλέγονται, καθαρίζονται και στη συνέχεια αποξηραίνονται με φυσικές διαδικασίες ώστε να διασφαλιστεί η άριστη ποιότητα της πρώτης ύλης.\nΤο Veroni κυκλοφορεί σε δύο εκδοχές, και είναι η μία καλύτερη από την άλλη… Φέρνοντας το Veroni Rosso στη μύτη, θα εντοπίσεις τα έντονα φρουτώδη αρώματά του που τόσο καλά δένουν με τα βοτανικά χαρακτηριστικά, όπως το δεντρολίβανο, το φασκόμηλο, το χαμομήλι και το μαύρο τσάι, αλλά και με τις γλυκές νότες της βανίλιας και της κανέλας που ακολουθούν σε δεύτερο επίπεδο. Στο στόμα το Veroni Rosso ακολουθεί το αρωματικό μπουκέτο με μια ιδιαίτερη πολυπλοκότητα από νότες νεραντζιού, κινίνης και αποξηραμένων κόκκινων φρούτων.\nΣτο κεχριμπαρένιο Verony Dry από την άλλη πρωταγωνιστούν βοτανικά αρώματα όπως το δεντρολίβανο, το φασκόμηλο και το χαμομήλι, που σιγά σιγά αποσύρονται για να δώσουν τη θέση τους στις φλούδες πορτοκαλιού, στη λουΐζα, στο δυόσμο και το θυμάρι. Στο στόμα θα μείνουν οι υπόπικρες νότες του νεραντζιού και της κινίνης, χαρίζοντας μια μακρά επίγευση.\nΚαι τα δύο βερμούτ πίνονται το ίδιο ευχάριστα είτε σκέτα με λίγο πάγο, είτε μέσα σε cocktail. Εγώ προτείνω να τα πιείτε σκέτα, να γευτείτε απερίσπαστοι την πλούσια γεύση τους και τα ξέγνοιαστα αρώματά τους, να χαλαρώσετε και να σκεφτείτε για μια στιγμή όλες εκείνες τις ιστορίες που επιβιώνουν στους αιώνες… Είναι οι μόνες που αξίζει να μας απασχολούν.\nwww.kiryianni.gr, Instagram: veronivermouth


Brazilian Keratin Treatment - Ampelidis Hair\nBrazilian Keratin > Θεραπεια > Brazilian Keratin Treatment\nΗ Brazilian keratin therapy μαλλιών είναι μια δημοφιλής διαδικασία στη βιομηχανία ομορφιάς που έχει ενσωματωθεί με τα χρόνια στις υπηρεσίες κομμωτικής. Χιλιάδες γυναίκες επιλέγουν αυτόν τον τρόπο για να κάνουν τα μαλλιά τους ίσια, λαμπερά και δυνατά.\nΠλεονεκτήματα θεραπειας κερατίνης\nΓια ποιούς είναι αυτή η υπηρεσία;\nΠόσο ασφαλής είναι η θεραπεία κερατίνης;\nΜειονεκτήματα θεραπειας κερατίνης\nΣυμβουλές φροντίδας για μετά τη θεραπεία\n5 λόγοι για τους οποίους πρέπει να κάνετε την θεραπειας κερατίνης\nΤώρα αυτή η διαδικασία είναι διαθέσιμη σε κομμωτήρια με διαφορετικά επίπεδα τιμών, οπότε ο αριθμός των οπαδών αυξάνεται μέρα με τη μέρα. Τη θεραπεία κερατίνης προτιμούν οχι μόνο αυτοί που έχουν σγουρά και κυματιστά μαλλιά, αλλά και πελάτες με ίσια μαλλιά. Το κύριο πλεονέκτημα της θεραπείας κερατίνης είναι ότι στην διαδικασία ισιώματος των μαλλιών, κερατινη χωρις φορμαλδευδη, παράλληλα αποκαθιστά και τη δομή της τρίχας επίσης.\nΌταν ισιώνουμε τα μαλλιά με την κερατίνη, κάθε τρίχα περιβάλλεται από υγρή κερατίνη. Η κερατίνη είναι μια πρωτεΐνη με αυξημένη αντοχή, είναι ένα από τα συστατικά των νυχιών, του δέρματος και των μαλλιών. Ως εκ τούτου, ονομάζεται συχνά "υγρή τρίχα".\nΗ Κερατίνη υπό την επίδραση της υψηλής θερμοκρασίας θρέφει τα μαλλιά, γεμίζει τα κατεστραμμένα κύτταρα. Κάθε τρίχα είναι πλήρως καλυμμένη με προστατευτική "θωράκιση". Μετά τη θεραπεια κερατινης για σγουρα μαλλια, τα μαλλιά γίνονται ελαστικά, ανθεκτικά, δυνατά και, φυσικά, λαμπερά. Η διαφορά μεταξύ "πριν" και "μετά" παρατηρείται με το μάτι. Τα μαλλιά δεν μπερδεύονται μετά το επόμενο λούσιμο, χτενίζονται εύκολα, γίνουνται πιο υπάκουα, πέρνουν λάμψη. Η μέση διάρκεια της επίδρασης της κερατίνης είναι 3-5 μήνες. Ωστόσο, αυτός ο παράγοντας εξαρτάται από τον τύπο των μαλλιών σας και από το πόσο καλά θα τα φροντίσετε μετά τη διαδικασία.\nΗ θεραπεία κερατίνης στο σπίτι χωρίς επαγγελματικό έλεγχο είναι αρκετά επικίνδυνη. Παίρνει πολύ χρόνο και απαιτεί ορισμένες δεξιότητες, η διαδικασία διαρκεί από 2 ώρες. Επιπλέον, στο σπίτι υπάρχει η πιθανότητα κακής εφαρμογής της στρώσης κερατίνης και όλες οι προσπάθειές σας θα είναι μάταιες.\nΓυναίκες με αδύναμα, θαμπά και καταστραμμένα μαλλιά. Και επίσης για εκείνους που έχουν άγρια μαλλιά, φριζαριζμένα και για ανυπάκουες μπούκλες. Φυσικά, δεν χρειάζεται να ψάξετε για εξοικονόμηση και να ακολουθήσετε ύποπτες φθηνές προσφορές για θεραπεία κερατίνης. Πιθανότατα πρόκειται για μια φάρσα και για τη διαδικασία θα χρησιμοποιηθούν τα προϊόντα χαμηλής ποιότητας ή δεν θα είναι σε επαρκή ποσότητα για καλό αποτέλεσμα.\nΗ θεραπεια κερατινης κομμωτηρια δεν σχετίζεται με χημικές ουσίες που είναι επιβλαβείς για τα μαλλιά. Με ποιοτικά υλικά, αυτή η θεραπεία θα σας αντικαταστήσει με μια ολόκληρη σειρά άλλων καλλυντικών, διευκολύνοντας την καθημερινή φροντίδα των μαλλιών σας. Η κερατίνη συσσωρεύεται στα μαλλιά σας φορά με την φορά. Η βέλτιστη συχνότητα της κερατίνης είναι μία φορά κάθε 3 μήνες. Φυσικά, αν έχετε ήδη δοκιμάσει την κερατίνη ισιώματος μία φορά, δύσκολα μπορεί να σταματήσετε. Καμία άλλη υπηρεσία μέχρι στιγμής δεν έδωσε ακόμη τέτοια εκπληκτικά αποτελέσματα.\nΜειονεκτήματα θεραπειας κερατί\nΠολλοί άνθρωποι έχουν προκαταλήψεις σχετικά με αυτή την τεχνική ισιώματος μαλλιών. Ακόμα, υπάρχουν ορισμένα μειονεκτήματα στην θεραπεία κερατίνης, αν και δεν είναι κρίσιμα.\n• Εάν έχετε πολύ ογκώδη μαλλιά, ο όγκος των μαλλιών θα μειωθεί, αλλά θα ανακάμψει με την πάροδο του χρόνου\n• Σε μερικές περιπτώσεις, τα κορίτσια που έκαναν ισιωτική κερατίνη, σημείωσαν ότι τα μαλλιά τους μετα λαδώνουν πιο γρήγορα. Αυτό οφείλεται σε μείωση του όγκου, τα μαλλιά είναι πιο κοντά μεταξύ τους και αυτός είναι ο λόγος που λαδώνουν γρηγορότερα.\n• Για ελαφρά, εύθραυστα μαλλιά, η θερμοκρασία ρυθμίζεται ξεχωριστά, κατά κανόνα, είναι μικρότερη σε σχέση με μαλλιά που έχουν περισσότερο όγκο.\n• Η ισιωτική κερατίνης αντενδείκνυται για έγκυες γυναίκες!\nΣυμβουλές φροντίδας για την συντήρηση κερατίνης\nΜάθετε περισσότερα για το πώς μπορείτε να το κάνετε αυτό, αλλά και πώς να το διατηρήσετε. Για να συντηρήσετε το ίσιο αποτέλεσμα μέχρι το επόμενο ραντεβού σσς θα πρέπει να χρησιμοποιείτε κι έσεις κάποια ειδικά προιόντα.\n1. Μετά την πρώτη μέρα μετά το ίσιωμα.\n2. Μην χρησιμοποιείτε βαφή.\n3. Είναι δυνατόν να βάψετε τα μαλλιά σας όχι νωρίτερα από 10 ημέρες.\n4. Σαμπουάν brazilian keratin shampoo χωρίς θειικό άλας, χρησιμοποιήστε προιόντα που είναι κατάλληλα για μετά την τεχνική της κερατίνης.\n5. Θέλει προσοχή με το θαλασσινό νερό αλλά και το νερό της πισίνας γιατί αφαιρεί το προιόν από την τρίχα.\n6. Καλό θα είναι μετά την εφαρμογή της κερατίνης τις πρώτες μέρες να μην χρησιμοποιείται στέκες, κοκαλάκια αλλά και τσιμπιδάκια τα οποία είναι πόλυ σφιχτά και μπορούν να χαλάσουν το ίσιο αποτελέσμα.\n7. Οι επισκέψεις σε σάουνες και λουτρά πρέπει επίσης να αποφεύγονται. Ο ζεστός ατμός καταστρέφει την προστασία της κερατίνης.\n8. Μπορεί να γίνει χτένισμα με πιστολάκι αλλά και με ωαλίδι με μπούκλες αλλά λόγο υγρασίας μπορεί να χαλάσει πιο γρήγορα.\nΑν ακολουθήσετε αυτούς τους απλούς κανόνες, θα κρατήσετε το αποτελέσματα έως και 3 μήνες. Μην φοβάστε να δοκιμάσετε την θεραπεία κερατίνης είναι μια από τις καινούριες τεχνικές μεγαλής διάρκειας και κρίνετε μόνες σας όλα τα πλεονεκτήματα και τα μειονεκτήματα.\n5 λόγοι για τους οποίους πρέπει να χρησιμοποιήσετε την θεραπεία κερατίνης.\n1. Πρόκειται για μια τεχνική διαδικασία για την ασφαλή αποκατάσταση της δομής των μαλλιών.\n2. Μακρόχρονη επίδραση - διαρκεί 3 μήνες.\n3. Αντικαθιστά μια τεράστια ποσότητα προϊόντων μαλλιών, κατάλληλη για όλους τους τύπους μαλλιών.\n4. Ελαστικά, ισχυρά, λαμπερά μαλλιά για διαδικασία 3 ωρών.\n5. Προσιτή τιμή και κατάλληλη ποιότητα.


Λουκάκου: Έτοιμος να διορθώσει το «λάθος» του - Ψάχνει την «αναγέννηση» στο Μιλάνο - Onsports.gr\nΓεράσιμος Λυμπέρης\t19 Ιουνίου 2022, 20:55\nONSPORTS ΘΕΜΑΤΑ / Ίντερ\t/ Τσέλσι\nΛουκάκου: Έτοιμος να διορθώσει το «λάθος» του - Ψάχνει την «αναγέννηση» στο Μιλάνο\nΟ Ρομελού Λουκάκου επιστρέψει στην Ίντερ, θέλοντας να διαγράψει την περσινή χρονιά στην Τσέλσι\nΈνα μεγάλο στοίχημα για όλους τους ποδοσφαιριστές είναι να συμμετάσχουν στο Παγκόσμιο Κύπελλο και ψάχνουν τους τρόπους προκειμένου να το πετύχουν αυτό.\nΟ πρώτος τρόπος είναι η αγωνιστική κατάσταση και σε αυτόν τον τομέα θέλει να χτυπήσει ο Ρομελού Λουκάκου. Ας τα πάρουμε όμως από την αρχή. Το περασμένο καλοκαίρι ο Βέλγος επιθετικός επέλεξε να αφήσει την Ίντερ και το Μιλάνο μετά την κατάκτηση του ιταλικού πρωταθλήματος, στο οποίο έκανε όργια, προκειμένου να επιστρέψει στην Τσέλσι.\nO Λουκάκου μετά το πρώτο πέρασμα του από τους Λονδρέζους την τριετία 2011-2014, ήθελε να δείξει ότι από τότε έχει βάλει μυαλό, έχει αναπτυχθεί και θα αφήσει εποχή με την φανέλα της Τσέλσι.\nΌμως κάι τέτοιο δεν συνέβη ποτέ, οι κόντρες με τον Τόμας Τούχελ ήταν πάρα πολλές, με απίστευτες δηλώσεις και από τις δυο πλευρές. Μάλιστα την αγωνιστική του πτώση την δείχνουν και οι αριθμοί που είχε στην Τσέλσι τη χρονιά που μας πέρασε, μιας και σε 44 συμμετοχές σε όλες τις διοργανώσεις μέτρησε 15 γκολ (σ.σ. στις ίδιες συμμετοχές με την φανέλα της Ίντερ τη σεζόν 2020-2021 είχε 30 γκολ, τα διπλάσια δηλαδή). Όλα αυτά έκαναν τον Λουκάκου να ψάχνεται για να αποχωρήσει, με την επιστροφή στην Ίντερ να φαντάζει ιδανική για τον σκοπό που έχει ο ίδιος ο παίκτης.\nΝα θυμίσουμε ότι το «θηρίο» σε μια διετία στην Ίντερ μέτρησε σε 95 συμμετοχές, 64 γκολ, ένα πρωτάθλημα στην Serie A, ενώ έφτασε κοντά στην κατάκτηση του Europa League τη σεζόν 2019-2020 αλλά η ομάδα του Μιλάνου ηττήθηκε στον τελικό από την Σεβίλλη.\nΑυτό ευελπιστεί να κάνει με την επιστροφή του στην Ίντερ και φυσικά να είναι στην καλύτερη κατάσταση και αγωνιστικά και ψυχολογικά, μιας και μέσα στην χρονιά θα διεξαχθεί και το Παγκόσμιο Κύπελλο στο Κατάρ, όπου το Βέλγιο ποντάρει πολλά στον Λουκάκου για διάκριση και γιατί όχι και την κατάκτηση του τροπαίου.\nΤο Βέλγιο είναι στον όμιλο με Καναδά, Μαρόκο και Κροατία και θα αντιμετωπίσει κατά σειρά στη φάση των ομίλων Καναδά, Μαρόκο και την τελευταία αγωνιστική την Κροατία.\nLive chat ΠΑΟΚ-Γκόου Αχέντ Ίγκλς 2-0\nLive Chat Σάκκαρη-Τόμοβα (1-0 σετ)\nΠαναιτωλικός: Παραμένει στο Αγρίνιο ο Καρέλης!\n3 λεπτά πριν Παναιτωλικός: Παραμένει στο Αγρίνιο ο Καρέλης!\n13 λεπτά πριν Live chat ΠΑΟΚ-Γκόου Αχέντ Ίγκλς 2-0\n22 λεπτά πριν Γιατί οι γυναίκες παίρνουν βάρος πιο εύκολα από τους άνδρες;\n26 λεπτά πριν Live Chat Σάκκαρη-Τόμοβα (1-0 σετ)


April | 2017 | iconandlight | Page 2\nΗ πίστη και η προσευχή ανασταίνει και νεκρούς, Από τον Βίο του Αγίου Γεωργίου του Τροπαιοφόρου\nΣαν σήμερα: Ξημερώματα του Σαββάτου της 26ης Απριλίου 1986, έγινε το πυρηνικό ατύχημα του Τσερνόμπιλ. Ήταν 01:26 ώρα Μόσχας . Ένα συμβάν, ένα ατύχημα που επηρεάζει τις ζωές εκατομμυρίων ανθρώπων ακόμα και στις μέρες μας.\nΟ γέροντας Παΐσιος (+1994) είχε πει σχετικά: «Εκεί, στην Αποκάλυψη, ο Άγιος Ιωάννης ο Θεολόγος αναφέρει, ότι είδε αστέρα μέγα καιόμενο να πέφτει από τον ουρανό, μολύνοντας, πικραίνοντας, και δηλητηριάζοντας θανάσιμα τα νερά και τις πηγές των υδάτων… Και το όνομα του αστέρος Άψινθος! (Ουκρανικά Τσέρνομπιλ)!»..\nΓια έναν χριστιανό, όταν είναι κοντά στον Θεό δεν έχει ανάγκη άλλης προστασίας, δεν διατρέχει κανένα κίνδυνο. Αλλά πρέπει να πιστεύει. Για ένα λόγο παραπάνω τώρα πρέπει να γίνουμε πιο καλύτεροι, να έχουμε χάρη Θεού κι όταν έχουμε χάρη Θεού ο άνθρωπος δεν φοβάται τίποτα. Αυτά θα φοβηθεί; Αυτά δεν είναι τίποτα εν συγκρίσει με αυτά που υπέφεραν οι Άγιοι μάρτυρες και δεν πάθανε τίποτα. Αφού ο ίδιος ο Χριστός το είπε. Ο Χριστός λέει ψέματα; «Και φαρμάκι να πιείτε αγιάζεται». Και «θα πατάτε πάνω σε φίδια και σκορπιούς. Αλλά εμείς; Πώς να πει κανείς; Παρόλο που τα ξέρουμε, τα γνωρίζουμε, εν τούτοις όμως, πάλι εκεί πέρα φοβόμαστε. Γι’ αυτό λέω ότι δεν ωφελεί τόσο το να διαβάζεις μέσα και να την μάθεις απ’ έξω την Αποκάλυψη, αν θες. Χρειάζεται πίστις! Γέροντας Παΐσιος Αγιορείτης 1924-1994 , Μαρτυρία του Υμνογράφου της Μεγάλης του Χριστού Εκκλησίας Ιερομονάχου Αθανασίου Σιμωνοπετρίτου (Σελ. 54-56)\nΑνέτειλε η Ανοιξη. Ελάτε να πανηγυρίσουμε χαρούμενοι. Άστραψε με λαμπερό φως η Ανάσταση του Σωτήρος Χριστού. Ελάτε να χαρούμε. Εμφανίσθηκε μπροστά μας και η μνήμη του αθλοφόρου, χαρίζοντας στους πιστούς χαρά και φως. Γι’ αυτό όλοι όσοι αγαπούν τις εορτές των αγίων, ελάτε με εσωτερική και εξωτερικη χαρά, να πανηγυρίσουμε αυτή την ημέρα. Αυτός σαν καλός στρατιώτης αναδείχθηκε ανδρείος απέναντι στους τυράνους, και τους καταντρόπιασε όντας μιμητής του πάθους του Χριστού. Δεν λυπήθηκε το ανθρώπινο σώμα του, που μοιάζει με πήλινο σκεύος, αλλά το παρέδωκε στα μαρτύρια γυμνό, αφήνοντάς το να υπομείνει τα βασανιστικά χάλκινα όργανα. Στον μεγαλομάρτυρα λοιπόν Γεώργιο ας φωνάξουμε δυνατά όλοι: Αθλοφόρε άγιε, παρακάλεσε τον Θεό να σώσει τις ψυχές μας.\nΕκκλησίας ωράισμα, ώσπερ όρνις φιλόστοργος, προς τας ουρανίους μονάς επέτασας, τας χρυσοχρόους σου πτέρυγας, Μαρτύρων αρχέτυπον, και εκεί σω νεοσσώ, γηθομένη υπήντησας, τω στερρόφρονι, Γεωργίω Χριστού αρχιστρατήγω, αηττήτω εν ταίς μάχαις, Πολυχρονία πανάριστε,\nΟ μισθός της ελεημοσύνης. Άγιος Νήφων Κωνσταντιανής\nΚάποια μέρα – ήμουνα κι εγώ εκεί, καθώς και δυο – τρεις ακόμα- τον επισκέφθηκε στο κελί του ένας άλλος αδελφός για ν’ ακούσει λόγο ωφέλιμο. Μετά τον συνηθισμένο ασπασμό, ο επισκέπτης κάθισε και ρώτησε τον όσιο:\n-Σε παρακαλώ, πάτερ, πες μου, ποιός είναι ο μισθός αυτών που μοιράζουν τα πλούτη τους ελεημοσύνη στους φτωχούς;\n-Δεν έχεις ακούσει τί λέει το Ευαγγέλιο; Του λέει ο άγιος.\n-Πολλά έχω ακούσει και διαβάσει. Αλλά να, θέλω να ακούσω κάτι κι από το στόμα σου.\n-Ο Θεός του ουρανού και της γης να σου δώσει απόκριση με το στόμα μου, σύμφωνα με την πίστη σου. Γιατί εγώ είμαι αδύνατος και ανάξιος. Άκουσε λοιπόν…\nΈκανε μια μικρή παύση και συνέχισε:\n-Στα χρόνια του επισκόπου Ιεροσολύμων Κυριακού,* ζούσε ένας πολύ ευσεβής και ελεήμων άνθρωπος, ο Σώζων. Αυτός περνώντας κάποτε από το κεντρικό δρόμο της πόλης, βλέπει έναν φτωχό, που ήταν σχεδόν γυμνός κι έτρεμε από το κρύο. Τόσο τον ψυχοπόνεσε, που έβγαλε το πανωφόρι του και του το φόρεσε. Όταν γύρισε στο σπίτι του, είχε πια βραδιάσει, κι έπεσε να κοιμηθεί. Μόλις τον πήρε ο ύπνος, είδε στ΄ όνειρό του ότι βρέθηκε σ’ έναν θαυμαστό, φωτόλουστο κήπο. Ήταν γεμάτος λουλούδια υπέροχα και μοσχομύριστα, τριαντάφυλλα και κρίνα και άλλα αμέτρητα, καθώς και λογής – λογής δέντρα, τόσο φορτωμένα με εξαίσιους καρπούς, που τα κλαδιά τους έγερναν ως τη γη. Μέσα σ’ αυτά χωμένα, αναρίθμητα πουλιά κελαηδούσαν με ουράνια γλυκύτητα, ενώνοντας αδιάκοπα τους δοξολογικούς τους ύμνους με το απαλό θρόισμα των φύλλων. Το άκουσμα και το θέαμα του κήπου εκείνου ήταν, πραγματικά, πέρα από κάθε περιγραφή.\nΕνώ λοιπόν ο Σώζων κοίταζε ολόγυρα εκστατικός, παρουσιάζεται μπροστά του ένας άγνωστος νέος και του λέει: «Έλα μαζί μου». Τον ακολούθησε, και σε λίγο έφτασαν σ΄ ένα φράχτη με χρυσά κάγκελα. Ρίχνοντας το βλέμμα του πίσω από το φράχτη, είδε μιαν αυλή κι ένα υπέροχο παλάτι. Καθώς το θαύμαζε και το περιεργαζόταν, βγαίνουν από μέσα δεκαέξι φτερωτοί άνδρες, λαμπεροί σαν τον ήλιο, χωρισμένοι σε τέσσερις τετράδες. Κάθε τετράδα βάσταζε στους ώμους κι από ένα χρυσό κιβώτιο. Προχώρησαν με γοργά βήματα προς το μέρος που στεκόταν ο Σώζων. Μόλις πλησίασαν στα χρυσά κάγκελα, απέναντί του, στάθηκαν, κατέβασαν τα κιβώτια από τους ώμους και τα ακούμπησαν καταγής. Έδειχναν σα να περίμεναν κάποιον ανώτερό τους.\nΚαι πράγματι, μετά από λίγο βλέπει ο Σώζων έναν πανέμορφο άνδρα να βγαίνει από το παλάτι και να κατευθύνεται προς τους αγγέλους. «Ανοίξτε τα κιβώτια», τους πρόσταξε, «και δείξτε σ’ αυτόν τον άνθρωπο τι του φυλάω, για το πανωφόρι που μου χάρισε πριν από λίγο διαμέσου εκείνου του φτωχού». Αμέσως άνοιξαν το ένα χρυσό κιβώτιο και άρχισαν να βγάζουν χιτώνες και φορεσιές βασιλικές, άλλες κατάλευκες, άλλες κεντητές, περίλαμπρες και ανεκτίμητες. Τις άπλωσαν μπροστά του. «Σώζων, σου αρέσουν;» τον ρώτησαν. «Δεν είμαι άξιος ούτε τη σκιά τους να δω!», αποκρίθηκε θαμπωμένος εκείνος.\nΜα οι άγγελοι συνέχισαν να του παρουσιάζουν λαμπρούς, περίτεχνους και χρυσοποίκιλτους βασιλικούς χιτώνες. Ίσαμε χίλιους, πάνω –κάτω, θα του δείξανε! Όταν πια ο Κύριος των αγγέλων του φανέρωσε έτσι παραστατικά, ότι για το ένα πανωφόρι που έδωσε θα πάρει πολλαπλάσια και θα κληρονομήσει την αιώνια ζωή, του λέει: «Σε βεβαιώνω, Σώζων, όλα τούτα τ΄ αγαθά τα ετοίμασα για σένα, επειδή, όταν με είδες γυμνό, με σπλαχνίστηκες κα μ’ έντυσες. Πήγαινε λοιπόν και συνέχισε να κάνεις το ίδιο, για να κάνω κι εγώ το ίδιο: Όταν δίνεις εσύ σε κάποιο φτωχό ένα ρούχο, σου ετοιμάζω εγώ εκατό». Γεμάτος χαρά και δέος ο Σώζων ρώτησε: «Κύριέ μου, ήθελα να ήξερα, το ίδιο κάνεις σ’ όλους όσοι ελεούν τους φτωχούς; Τους ετοιμάζεις εκατονταπλάσια αγαθά και ζωή αιώνια;». Κι Εκείνος απάντησε: «Πάς όστις αφήκεν οικίας ή αγρούς ή πλούτον ή δόξαν ή πατέρα ή μητέρα ή αδελφούς ή αδελφάς ή γυναίκα ή τέκνα ή τι των επιγείων, εκατονταπλασίονα λήψεται και ζωήν αιώνιον κληρονομήσει». Μη μετανιώσεις λοιπόν ποτέ για κάποια ελεημοσύνη σου. Ούτε να ταπεινώσεις τον φτωχό που του έδωσες κάτι. Γιατί τότε, αντί για μισθό, θα πάθεις διπλή ζημιά: Και την αμοιβή σου θα χάσεις και στη μέλλουσα Κρίση θα κατακριθείς».\nΤότε ακριβώς ο Σώζων ξύπνησε. Ήταν όλος έκπληξη και θαυμασμό για όσα είδε. Πετάχτηκε αμέσως από το κρεβάτι – δεν είχε πια καμιά όρεξη για ύπνο-, πήρε και το δεύτερο πανωφόρι του και το πήγε σε κάποιον άλλο φτωχό. Μόλις όμως γύρισε πίσω, αργά τη νύχτα, κι έπεσε να ξανακοιμηθεί, είδε το ίδιο όραμα! Το πρωί λοιπόν απαρνήθηκε τον κόσμο κι έγινε μοναχός αγωνιστής και ενάρετος. Αυτά έχοντας υπόψη σου, παιδί μου, κάνε κατά τη δύναμή σου κι εσύ το ίδιο, συμβούλεψε ο όσιος τον επισκέπτη του. Έτσι θα θησαυρίσεις στον ουρανό εκατονταπλάσια.\nΑπόσπασμα από το βιβλίο «Ένας Ασκητής επίσκοπος, Άγιος Νήφων Κωνσταντιανής (4ος αι.)» σελ.102-105 – Ιερά Μονή Παρακλήτου Ωρωπός. -η/Υ επιμέλεια, Σοφίας Μερκούρη\n*O Άγιος Iερομάρτυς Kυριακός, ο φανερώσας τον τίμιον Σταυρόν επί της Aγίας Eλένης, Eπίσκοπος Iεροσολύμων, κοντώ βληθείς, τελειούται. Εορτάζει 28 Οκτωβρίου.\nHomily About Christ in the hearts of the faithful, Saint Nikolai Velimirovič\nΦίλε άγιε Θωμά έμπνευσε όσους δειλιάζουν.Πίστη και απιστία, μοναχός Μωυσής, Αγιορείτης


ROMIANEWS: H ''Πίτα του Ηπειρώτη 2015'', την Κυριακή 1 Μαρτίου 2015, έχει μοναδικούς χορηγούς, όλους τους Ηπειρώτες και τους φίλους της Ηπείρου και της παράδοσης, που για μιά ακόμη χρονιά, θα καταλύσουν το ΣΕΦ\nH ''Πίτα του Ηπειρώτη 2015'', την Κυριακή 1 Μαρτίου 2015, έχει μοναδικούς χορηγούς, όλους τους Ηπειρώτες και τους φίλους της Ηπείρου και της παράδοσης, που για μιά ακόμη χρονιά, θα καταλύσουν το ΣΕΦ\nΗ φετινή "Πίτα του Ηπειρώτη" δεν έχει κανένα χορηγό. Κανένας δεν στηρίζει οικονομικά το μεγαλύτερο ετήσιο αντάμωμα των ξενιτεμένων Ηπειρωτών στην Αθήνα. Κανένας δεν στηρίζει οικονομικά τη μεγαλύτερη γιορτή της παράδοσης κάθε χρόνο στην Αθήνα. Και όμως, η γιορτή αυτή θα γίνει. Όπως γίνεται κάθε χρόνο, εδώ και πάνω από τρεις δεκαετίες. Και θα είναι πιο γενναιόδωρη από κάθε άλλη φορά. Γιατί, ενώ δεν έχει κάποιον οικονομικό χορηγό, έχει άπειρους χορηγούς! Όλους εμάς που η επιτυχία της μας αφορά! Γιατί, απλά, είναι όλων μας η γιορτή και για αυτό πρέπει να πετύχει!\nΑς γίνουμε όλοι μας χορηγοί επικοινωνίας της ΠΙΤΑΣ ΤΟΥ ΗΠΕΙΡΩΤΗ! Κοινοποιώντας την αφίσα της, το πρόγραμμά της, την πρόσκλησή της, το trailer! Προσκαλώντας τους φίλους μας εδώ. Για να το μάθουν όλοι! Και να είμαστε ακόμα περισσότεροι την Κυριακή στο ΣΕΦ. Μια γιορτή με 2000 χορευτές, με διακόσιους μουσικούς, τραγουδιστές και χορωδούς μας προσμένει πιο υποσχετική και γενναιόδωρη από κάθε άλλη φορά. Γιατί οι Ηπειρώτες ξέρουμε να δίνουμε και από αυτό που δεν έχουμε. Για αυτό και η ευεργεσία στην πατρίδα μας έχει καταγωγή, έχει γενέθλιο τόπο... ΟΛΟΙ, λοιπόν, σήμερα και αύριο, χρωματίζουμε Ηπειρώτικα το facebook, τo inbox των επαφών μας, τους αποδέκτες των SMS. Δεν περιμένουμε τα κανάλια και τους σταθμούς να μας θυμίσουν τη γιορτή μας.\nΣήμερα και αύριο, ας γίνουμε όλοι χορηγοί της ΄΄Πίτα του Ηπειρώτη 2015''


Τι είναι η Υπόθεση της Προσομοίωσης που ανατρέπει τα πάντα για όλους μας – Newsbeast\nΣΧΕΤΙΚΑ TAGSviral θεωρια πραγματικοτητα υποθεση\nΣαββατο, 07 Σεπτεμβριου 2019, 21:49\nΕφικτό ήτε ανέφικτο για παν ενδεχόμενο παρατηρούμε και αναλύουμε,έχουμε αυτή την ικανότητα επειδή κανείς και τίποτα δεν μπορεί να μας την αφαιρέσει.\nΔευτερα, 16 Απριλιου 2018, 9:40\nΜόνο σε κωμικό βιντεοπαιχνίδι θα μπορούσε να γίνει πρωθυπουργός ο Τσίπρας! Τώρα εξηγούνται όλα.\nΚυριακη, 21 Ιανουαριου 2018, 19:36\nΌλοι οι άνθρωποι στους αιώνες που πέρασαν αναρωτιούνται και ψάχνουν να βρουν το μυστικό της ανθρώπινης ύπαρξης .Ιστοριες συνομωσίας ,προσημειώσεις κτλ κτλ κτλ.Ψαχνουμε ,αναρωτιόμαστε\nαλλά εγώ ξέρω ότι όλα αυτά είναι μόνο υποθέσεις.Ποτε μα ποτέ κανείς δεν μας έδωσε κάτι χειροπιαστό!\nΚυριακη, 21 Ιανουαριου 2018, 22:21\n@Αννυ: Κι όμως ο Πλάτων(4ος αιών πΧ.)μας έδωσε μια 100% γερή απόδειξη:Στο σύγγραμα του,\_"Πολιτεία\_",με την αναπράσταση(άλλοι το λένε Μύθο) των Δεσμευμένων στο Σπήλαιο,όπου ξεγελιούνται συνεχώς απ\_'τους Μυστηριώδεις θαυματοποιούς,με τα ειδεχθούς συλλήψεως τεχνάσματα.Αυτό έδωσε στούς σεναριογράφους την ιδέα για τα έργα «Matrix» (1999) και «Inception»,έτσι απλά.\nΚαλά,πως τα γνώριζε αυτά τα σοβαρά πράγματά ο Πλάτων;\nΚυριακη, 21 Ιανουαριου 2018, 15:25\nΌταν ο άνθρωπος ανακάλυψε το ηλεκτρόνιο κανείς τότε δεν μπορούσε να φανταστεί τη χρησιμότητα του και που θα μπορούσε μεθαύριο να εφαρμοστεί και όσο να τους εξηγούσες τι βρήκες, δεν καταλάβαιναν.\nΈτσι ακριβώς θα γίνει και με το Μποζονιο.\nΌσο τώρα να μην καταλαβαίνουμε τη χρήση του και που θα μπορούσε να εφαρμοστεί τόσο με βάζει σε σκέψεις ότι με αυτό μεθαύριο θα γίνουμε θεοί.\nΚυριακη, 21 Ιανουαριου 2018, 12:41\nΜε τον ένα ή με τον άλλο τρόπο οι επιστήμονες πλησιάζουν σε αυτό που οι θρησκεία λέει χιλιάδες χρόνια τώρα: στην ύπαρξη μιας ανώτερης οντότητας που δημιούργησε τα πάντα. Η σκέψη πως αυτό γίνεται για την διασκέδαση του δημιουργού δείχνει ίσως την αλαζονεία των ανθρώπων που δεν μπορούν να δεχτούν άλλα κίνητρα όπως την αγάπη. Ίσως μετά από άλλα 2000 χρόνια μια μαθηματική απόδειξη της αγάπης τους καλύψει.\nΚυριακη, 21 Ιανουαριου 2018, 13:31\nναι αλλα ο περισσότερος κόσμος υποφέρει. Εκτός αν είναι ΑΠΛΑ ΜΙΑ ΠΛΗΡΟΦΟΡΙΑ ΠΟΥ ΕΡΧΕΤΑΙ ΣΕ ΜΕΝΑ\nΚυριακη, 21 Ιανουαριου 2018, 11:19\nΑιτούμαι στον χειριστή μου να μου αλλάξει επίπεδο. Αυτός φταίει για τα χάλια μου. Τ\_' ακούς ή να στο γράψω σε γλώσσα Klingon?\nΚυριακη, 21 Ιανουαριου 2018, 10:57\nΕίτε πραγματικό είτε πλασματικό το σύμπαν, πάλι πεπερασμένο είναι. Απλώς κάποτε θα έχουμε ανακαλύψει όλους τους μηχανισμούς του αλλά δεν θα ξέρουμε αν αυτοί είναι τεχνητοί ή φυσικοί. Aν είναι τεχνητό, o μόνος κίνδυνος είναι να βαρεθούν να παίζουν το παιχνίδι οι χειριστές και να πατήσουν \_"quit\_".\nΚυριακη, 21 Ιανουαριου 2018, 9:53\nΕίμαστε μια ολογραφική κοσμική προβολή,που ελέγχεται με απόλυτη ακρίβεια από άυλα όντα. Το μόνο αληθινό στο σύμπαν, είναι ο ανθρώπινος νους, που καλείται μέσα από όλες τις καταστάσεις και τα συναισθήματα που δημιουργούνται, να ωριμάσει και να κατανοήσει όλο αυτό που συμβαίνει, αποβάλλοντας τον φτιαχτό του νου και ζώντας με τον εσωτερικό πνευματικό του υπερνού, ο οποίος περιέχει όλες τις γνώσεις για την δομή και τον σκοπό της ύλης.\nΚυριακη, 21 Ιανουαριου 2018, 9:27\nΚοίτα να δεις που τελικά ζούμε σε μια εικονική πραγματικότητα... και ακόμα έχουμε πολλά να δούμε...\nΚυριακη, 21 Ιανουαριου 2018, 9:06\nΕίναι απλό στα μαθηματικά οι μηχανές μέσα από τύπους εμπνευσμένους από ανθρώπους είναι ταχύτερες από τον άνθρωπο.οι προσομοιώσεις είναι σαν το μηχάνημα του οφθαλμιατρου,με το αυτοκίνητακι.Κοιτας και βγάζει αυτόματα πόσο μυωπία έχεις.Ολα αυτά βασισμένα σε φωτογραφικές μετρήσεις.\nΚυριακη, 21 Ιανουαριου 2018, 8:56\nΚαι παίζουν αυτό το παιχνίδι προσομοίωσης κάποιοι εδώ και 13 δισεκατομμύρια χρόνια ή και ο χρόνος είναι επίσης πλασματικός, αφού για αυτούς μπορεί να πέρασαν μόνο 13 ώρες?\nΚυριακη, 21 Ιανουαριου 2018, 8:36\nΜπορεί δηλαδή να είμαστε SIMS με συνείδηση?\nΚυριακη, 21 Ιανουαριου 2018, 8:30\nΚανείς ποτέ δεν θα μπορέσει να κατασκευάσει ανθρώπινη νοημοσύνη πέραν Αυτού που την δημιούργησε. Ολα τα άλλα περί προσομοίωσης είναι ευθυμογραφήμματα για κόμικς και ταινίες του Σπίλμπεργκ.\nΚυριακη, 21 Ιανουαριου 2018, 23:29\nκάτι τέτοιο λέει το άρθρο, απλά δεν είναι αυτός/η που εσύ νομίζεις 😉\nΕπιλέγω το όνομα, «Παλλόμενο Πέος»(μιας και η μοντέρνα τέχνη είναι στην μόδα!)\nΚυριακη, 21 Ιανουαριου 2018, 9:57\nΠοτέ μην λες ποτέ, δεν ξέρεις τι γίνεται! (που λέει και γνωστός αοιδός)\nΕγώ όπως το έχω σκεφτεί, μας έχουν φτιάξει,μάλλον και για λόγους πειραματισμού κι όχι απλά ψυχαγωγίας!\nΕννοείς τον αυτοκράτορα Xenu;;;;;;\nΚυριακη, 21 Ιανουαριου 2018, 1:06\nΥπέροχο άρθρο αλλά αυτή η λέξη ρε παιδιά(μπορετό) είναι νέα? Το εφικτό θα ταίριαζε καλύτερα πιστεύω..\nΚυριακη, 21 Ιανουαριου 2018, 20:44\n..συμψωνώ μαζί σου. Χίλιες φορές προτιμότερο το «εφικτό» ..\nΠριν κράξεις, μάθε\nΚυριακη, 21 Ιανουαριου 2018, 13:00\nΜάθε ελληνικά πριν κάνεις συστάσεις. Εκτός κι αν τα λεξικά δεν σου κάνουν, οπότε πάσο\nΚυριακη, 18 Αυγουστου 2019, 13:03\nΛοιπόν μικρέ πρόσεξε.\nΤο ότι παρουσίασες ως γνώση και απόδειξη ένα λήμμα απ\_' το Ίντερνετ δείχνει την ημιμάθειά σου. Το \_" μπορετό \_" είναι ένα γελοίο μπαστάρδεμα της Ελληνικής. Βιασμός στυγνός. Έλεος.\nΤριτη, 23 Ιανουαριου 2018, 12:22\nΔεν έκραξα πιτσιρίκο...εσύ όμως αυτό κάνεις..Είμαι 38 έτων με 3 πτυχία και αυτή η λέξη δεν υπήρχε..είναι νέα,η γλώσσα μας αλλάζει συνέχεια και έκανα απλά μια ερώτηση και συ πουλάς πνεύμα...απαίδευτε Νεοέλληνα...\nΚυριακη, 21 Ιανουαριου 2018, 2:25\nΚυριακη, 21 Ιανουαριου 2018, 1:02\nΜε τόσους φόρους αρχίζω κ το πιστεύω..\nΚάποιος κάπου μας κάνει μεγάλη πλάκα κ διασκεδάζει!!!\nΚυριακη, 21 Ιανουαριου 2018, 9:05\nΑκόμα πληρώνεις φόρους;;; λοιπόν φίλε άκου , το cheat είναι πισω , πισω, πανω, κύκλος, τετράγωνο, πανω, μπροστά.... Οκ;\n• Μία από τις μεγαλύτερες γκάφες στα χρονικά τεχνολογίας και μάρκετινγκ


Φθιώτιδα: Πυροσβέστης ρίχτηκε στη φωτιά των Κυθήρων με κίνδυνο της ζωής του (Βίντεο – ΦΩΤΟ) | Fire Fighting Greece\nΑρχική Διάφορα Συμβάντα Φθιώτιδα: Πυροσβέστης ρίχτηκε στη φωτιά των Κυθήρων με κίνδυνο της ζωής του...\nΟ Γιάννης κατάγεται από την Φθιώτιδα και πρόσφατα έγινε μπαμπάς. Υπηρετεί το Πυροσβεστικό Σώμα στα Κύθηρα. Προχθές κλήθηκε μαζί με τους συναδέλφους του να επέμβουν σε φωτιά που ξέσπασε σε δύσβατη περιοχή στην Γάλανη της Αγίας Πελαγίας των Κυθήρων.Τα χέρια του γεμάτα πληγές, φουσκάλες και πόνο. Είναι τα χέρια του Γιάννη, του αφανή ήρωα των Κυθήρων, που δεν δίστασε να πέσει κυριολεκτικά στη φωτιά για να σώσει την Γάλανη, περιοχή της Αγίας Γαλήνης από μεγάλη πυρκαγιά.Ο Γιάννης κατάγεται από χωριό της φθιώτιδας και πρόσφατα έγινε μπαμπάς. Υπηρετεί το Πυροσβεστικό Σώμα στα Κύθηρα. Προχθές κλήθηκε μαζί με τους συναδέλφους του να επέμβουν σε φωτιά που ξέσπασε σε δύσβατη περιοχή στην Γάλανη της Αγίας Πελαγίας των Κυθήρων.\nΌταν έφτασαν στο σημείο, ο Γιάννης χωρίς δεύτερη σκέψη δέθηκε με σχοινιά και κατέβηκε στο βάθος της χαράδρας για να περιορίσει την εστία, βοηθούμενος από τους συναδέλφους του που έκαναν ρίψη νερού από ψηλά.Όμως ο αέρας ήταν εχθρός και η φωτιά εξαπλώνονταν. Ο Γιάννης εγκλωβίστηκε αλλά πάλεψε με όλες του τις δυνάμεις και κατάφερε να φτάσει ξανά σώος στο όχημα και τους συναδέλφους του που αγωνιούσαν για την εξέλιξη. Υπερβαίνοντας κάθε ανθρώπινη δύναμη, κατάφερε με τεράστια υπομονή να αναρριχηθεί βράχο βράχο ενώ τα χέρια του καίγονταν κάθε φορά από τις πυρακτωμένες πέτρες.\nΟι φίλοι του στο χωριό καταγωγής του αλλά και στη Λαμία, μιλούν για εκείνον με συγκίνηση και περηφάνια. Τον περιγράφουν ως άνθρωπο της αυτοθυσίας. Παιδί χαμηλών τόνων αλλά απίστευτης γενναιότητας, ευαισθησίας και ανθρωπιάς. Ένα σπάνιο κράμα ανθρώπου που δύσκολα συναντάς στις μέρες μας. Και είναι σίγουροι ότι όσες φορές και αν κινδυνεύσει υπηρετώντας το καθήκον, δεν θα πτοηθεί… Δεν θα αλλάξει ποτέ. Πάντα στα δύσκολα δεν θα διστάζει, να πέφτει και στη φωτιά. Όχι από ηρωισμό. Από μεγαλείο ψυχής…\nΑυτός είναι ο Γιάννης…\nΈνας από όλους αυτούς τους πυροσβέστες της διπλανής πόρτας που φωτίζουν με την γενναιότητα τους, την ελπίδα, τη ζωή, τα όνειρα και την αισιοδοξία μας, κάπου αποκαμωμένοι ανάμεσα σε αποκαϊδια.\nΤο αποτέλεσμα της μάχης που έδωσε με τις φλόγες…\nΠροηγούμενο άρθροΠΥΡΟΣΒΕΣΤΙΚΟ ΣΩΜΑ 14/12/2020.\nΕπόμενο άρθροΜεγάλη πυρκαγιά ΤΩΡΑ σε αποθήκη με ελαστικά στο Αιγάλεω Αττικής


Λευτέρης Σουλτάτος: Οι τηλεοπτικές προτάσεις που δέχτηκε και η απόφασή του | fthis.gr\nΤετάρτη 08 Απριλίου 2020, 09:00\n- Τελευταία ενημέρωση: 08/04/2020, 08:43\nΣτον δημοσιογράφο Γιάννη Χατζηγεωργίου και το περιοδικό DownTown Κύπρου παραχώρησε την πρώτη του προσωπική συνέντευξη ο Λευτέρης Σουλτάτος. Ο γνωστός σεφ μίλησε, μεταξύ άλλων, για τη διασημότητα που έχει πάρει τα τελευταία χρόνια το επάγγελμά του, ενώ αποκάλυψε πως του έχουν γίνει τηλεοπτικές προτάσεις από όλα σχεδόν τα κανάλια.\nΕίσαι πάντως πολύ γήινος Λευτέρη - αυτό εισπράττω όλη αυτή την ώρα που μιλάμε… Και ένας άντρας, από τους ελάχιστους εναπομείναντες… Είμαι πολύ συνειδητοποιημένος γι’ αυτά που κάνω. Και επαγγελματικά και προσωπικά!\nΞέρεις, ο κόσμος, ίσως λόγω της διασημότητας που έχει πάρει σήμερα το επάγγελμα μας, μπορεί να νομίζει ότι οι μάγειρες είμαστε «ψώνια» κι ότι ζούμε σε παράλληλο σύμπαν. Με τους περισσότερους -ευτυχώς- δεν συμβαίνει αυτό! Κι η αλήθεια είναι πως, το τελευταίο διάστημα, μου έγιναν προτάσεις από όλα σχεδόν τα κανάλια, ώστε να συμμετέχω σε εκπομπές – αλλά μού είναι δύσκολο να το αποφασίσω. Εγώ νιώθω πως είμαι απλά ένας μάγειρας – δεν είμαι κάτι παραπάνω από κάποιον άλλον. Κάνω μια δουλειά, όπως όλοι! Απλώς, έτυχε τώρα όλο αυτό με τη γυναίκα μου και το όνομά μου πήρε κάποια δημοσιότητα.\nΣΟΥΛΤΑΤΟΣ ΤΗΛΕΟΠΤΙΚΕΣ ΠΡΟΤΑΣΕΙΣ


Καμία συμμετοχή στους πολέμους τους – Δε θα γίνουμε κρέας για τα κανόνια τους | Vogliamo tutto e per tutti\n← Εισήγηση της εκδήλωσης για τα εξεγερτικά γεγονότα στις ΗΠΑ\nΠαρεμβάσεις με συνθήματα και πανό… Απέναντι στον θάνατο, τις κρατικές απαγόρευσεις και την καταστολή η Ζωή και η Αλληλεγγύη θα νικήσουν! →\nΤους τελευταίους μήνες γινόμαστε μάρτυρες μιας συνεχώς αυξανόμενης έντασης μεταξύ ελληνικού και τουρκικού κράτους με αφορμή τις διενέξεις για τα ενεργειακά αποθέματα της ανατολικής μεσογείου αλλά όχι μόνο. Η ένταση αυτή είναι ένα ακόμη επεισόδιο στα πολλά μεταξύ των δύο κρατών τα τελευταία χρόνια και τα οποία περιλαμβάνουν και ζητήματα «εθνικής κυριαρχίας» όπως τα χωρικά ύδατα, την υφαλοκρηπίδα, την αποστρατιωτικοποίηση των νησιών του Αιγαίου κ.α.\nΤα τελευταία χρόνια στην Τουρκία, μέσα από τη διακυβέρνηση του AKP και του Ερντογάν παρατηρούνται σημαντικές αλλαγές στην εσωτερική δομή και την εξωτερική πολιτική της. Απεμπολώντας σταδιακά την κεμαλική παράδοση του αυστηρά κοσμικού κράτους ενισχύεται σταθερά ο ισλαμιστικός χαρακτήρας και παράλληλα γίνεται προσπάθεια χάραξης ανεξάρτητης πολιτικής στην περιοχή που πατάει στην θρησκευτική/εθνικιστική συσπείρωση, την εσωτερική καταστολή και τη στρατιωτική ενδυνάμωση. Η παρουσία και ο έλεγχος των ΗΠΑ στην ευρύτερη περιοχή μειώνεται και αυτό δημιουργεί κενά εξουσίας τα οποία επιχειρεί να καταλάβει η Τουρκία με αυτή την αλλαγή ρότας. Έτσι, έχουμε δει την Τουρκία να εισβάλλει στη Συρία και το βόρειο Ιράκ ενάντια στους επαναστατημένους Κούρδους, να ενισχύει ανοικτά το ισλαμικό κράτος, να προμηθεύεται ρωσικό πολεμικό υλικό (σε βαθμό πρωτόγνωρο για μια χώρα μέλος τους ΝΑΤΟ), να κατοχυρώνει την ΑΟΖ με τη Λιβύη ερήμην των υπόλοιπων κρατών κ.α. Είδαμε ακόμη την Τουρκία να χρησιμοποιεί εντέχνως τις μετακινήσεις μεταναστών για να ασκήσει πίεση και να καρπωθεί οικονομικά οφέλη από την ΕΕ. Κινήσεις ιδιαίτερα επιθετικές που αντικατοπτρίζουν την αδηφάγα διάθεση του τουρκικού (και κάθε κράτους) για επέκταση και έλεγχο.\nΑπό την άλλη, το ελληνικό κράτος προχωράει σε στρατιωτικές και οικονομικές συμφωνίες με τη στρατιωτική χούντα της Αιγύπτου, το κράτος απαρτχάιντ του Ισραήλ και την Κύπρο προσπαθώντας να ενισχύσει τη θέση τους στη σκακιέρα της ανατολικής μεσογείου και να ελέγξει όσο το δυνατόν μεγαλύτερο μέρος των ενεργειακών πόρων. Παρότι δε διαθέτει τη στρατιωτική ισχύ του τουρκικού, επιδίδεται σε διπλωματικές συμμαχίες και στρατιωτικές συνεργασίες για να αντισταθμίσει τα μειονεκτήματά του. Αναβαθμίζει σε πρωτοφανές επίπεδο τη στρατιωτική συνεργασία με τις ΗΠΑ με τη συμφωνία για επέκταση των βάσεων σε Άραξο, Αλεξανδρούπολη, Λάρισα, Ανδραβίδα, Στεφανοβίκειο, Σούδα, ενώ σχεδιάζει και τη δημιουργία νέων βάσεων. Στέλνει δυνάμεις και αντιπυραυλικά συστήματα Patriot στη Σαουδική Αραβία και προχωράει σε νέες πολεμικές συμφωνίες με τη Γαλλία. Με τη συμφωνία των Πρεσπών αυξάνει την επιρροή του και την οικονομική διείσδυσή του στα Βαλκάνια, αυξάνει τη στρατιωτική του παρουσία στη Βόρεια Μακεδονία και συμβάλλει ενεργά στην επέκταση του ΝΑΤΟ.\nΔιαχρονική στρατηγική του συστήματος εξουσίας και των κυρίαρχων ΜΜΕ είναι να παρουσιάζουν το ελληνικό κράτος ως προαιώνια αμυνόμενο, να έχει όλα τα δίκια με το μέρος του και να αντιμετωπίζει έναν αδηφάγο, προκλητικό και παράλογο γείτονα που επιβουλεύεται τα πάντα. Στην πραγματικότητα έχουμε δύο εξουσιαστικούς μηχανισμούς, οπλισμένους και ετοιμοπόλεμους για να υπερασπιστούν τα συμφέρονται των προνομιούχων στην κάθε πλευρά του Αιγαίου, αυτά που ονομάζονται εθνικά συμφέροντα τα οποία είναι αντίθετα με τα συμφέροντα των εκμεταλλευόμενων και καταπιεζόμενων. Γιατί ποιοί θα ωφεληθούν από την κατοχύρωση των ενεργειακών κοιτασμάτων παρά οι γνωστές οικογένειες βιομηχάνων και εφοπλιστών. Τα κράτη δε διστάζουν να στέλνουν στα σφαγεία των πολέμων τους εργάτες προκειμένου να πολεμήσουν για τα κέρδη των αφεντικών τους. Για αυτό ακριβώς μιλάμε τώρα και στην ανατολική μεσόγειο. Οι εργάτες που θα δουλέψουν μεθαύριο στις πλατφόρμες γεωτρήσεων, όποια και αν είναι η καταγωγή τους, θα εξακολουθήσουν να είναι αναλώσιμοι και εκμεταλλεύσιμοι, αποκλεισμένοι απο τις λήψεις αποφάσεων, να δουλεύουν με κίνδυνο της ζωής τους για να καρπώνονται υπερκέρδη τα αφεντικά τους.\nΔε ξεχνάμε πως ελληνικό και τουρκικό κράτος αποτελούν συμμάχους στο πλαίσιο του ΝΑΤΟ και μάλιστα είναι και τα πρώτα μη ιδρυτικά του μέλη. Μια στρατιωτική συμμαχία που για δεκαετίες επεμβαίνει, τρομοκρατεί, καταστρέφει χώρες και ανατρέπει καθεστώτα που δεν είναι αρεστά στα ισχυρά κράτη της Δύσης. Και οι δύο κρατικοί μηχανισμοί διατηρούν κάποιους από τους μεγαλύτερους στρατούς σε σχέση με την οικονομική τους δυνατότητα εντός της συμμαχίας και κάθε τόσο προσφέρουν απλώχερα έμψυχο δυναμικό και υλικά μέσα για τις καταστροφικές στρατιωτικές εισβολές του ΝΑΤΟ στη Μέση Ανατολή και όχι μόνο.\nΟι εξελίξεις στην ανατολική Μεσόγειο δε θα μπορούσαν παρά να αξιοποιηθούν από τα κράτη για να ενισχύσουν αυτό που πάντα κάνουν. Να γιγαντώνουν τις πολεμικές τους μηχανές, να συσπειρώνουν τον εθνικό κορμό, και να προσπαθούν να εντάξουν όλο και μεγαλύτερο κομμάτι της κοινωνίας σε αυτόν, μιλώντας συνεχώς για ανάγκη εθνικής συσπείρωσης και ομοψυχίας. Η ομοψυχία όμως αυτή στην οποία καλούνε είναι ομοψυχία ανάμεσα σε καταπιεστές και καταπιεζόμενους. Με τον τρόπο αυτό συσκωτίζουν την πραγματικότητα των ταξικών και εξουσιαστικών διαχωρισμών, ενισχύουν την φαντασιακή κοινότητα του έθνους προκειμένου να διαιωνίζουν τα προνόμια των λίγων. Σαμποτάρουν τους ταξικούς αγώνες και παρουσιάζουν την εναντίωση στον πόλεμο ως «προδοτική» και κατακριτέα. Κερδισμένοι από αυτό βγαίνουν τα μεγάλα οικονομικά συμφέροντα του στρατιωτικοβιομηχανικού συμπλέγματος, οι φασίστες και η εκάστοτε κυβέρνηση.\nΌπως και στην Τουρκία, έτσι και στην Ελλάδα διάφορες αφορμές αξιοποιούνται για να ενισχύσουν τον εθνικισμό και τους ψευδοδιαχωρισμούς μεταξύ των εκμεταλλευόμενων. Η πρόσφατη συμφωνία των Πρεσπών ήταν μια πολύ χαρακτηριστική περίπτωση. Κράτος, κόμματα, ΜΜΕ και εκκλησία επιδόθηκαν σε εθνικιστικό παραλήρημα με αφορμή το «μακεδονικό ζήτημα». Όλοι οι όψιμοι σήμερα «αντιφασίστες» συμπορεύτηκαν με τους φασίστες της χρυσής αυγής και τον υπόλοιπο ακροδεξιό συρφετό πουλώντας εθνικισμό. Αριστερά, Δεξιά και φασίστες διαγωνίστηκαν στο ποιός θα πλειοδοτήσει σε πατριωτισμό. Και αυτό για μια συμφωνία που εξυπηρετεί τη διείσδυση των ελλήνων επιχειρηματιών στη μακεδονία και την επέκταση του ΝΑΤΟ.\nΜια ακόμη τέτοια αφορμή ήταν το κύμα μεταναστών στα ελληνοτουρκικά σύνορα το οποίο το κράτος αντιμετώπισε με σιδηρά πυγμή. Βαφτίζοντας τη σκατοψυχιά και τον μισανθρωπισμό ως δίκαιο αγώνα για την υπεράσπιση των συνόρων. Υπεράσπιση απέναντι σε άοπλους ανθρώπους ανάμεσα στους οποίους πάρα πολλά παιδιά. Με παραστρατριωτικούς να κυνηγούν και πυροβολούν άοπλους μετανάστες υπό την ανοχή και την προστασία των σωμάτων ασφαλείας. Γίναμε μάρτυρες εκστρατείας εθνικής ανάτασης στις πλάτες του πιο αδύναμου πληθυσμού ανθρώπων. Καραβανάδες να παρευλάνουν στα δημοσιογραφικά ρεπορτάζ και να δηλώνουν περήφανα πως προστατεύουν τα σύνορα και τα «εδάφη μας» ως νέοι λεωνίδες ή πολεμιστές του ’40. Δημοσιογράφοι να εξαίρουν το αξιόμαχο και τη «ψυχική δύναμη» των «παλικαριών μας» στον Έβρο. Η αντιστροφή της πραγματικότητας σε όλο της το μεγαλείο.\nΟι δεξιοί διαχειριστές του κράτους, δια στόματος πρωθυπουργού, μιλάνε πάλι για αναγκαίες θυσίες για τις ένοπλες δυνάμεις. Προκλητικά, ανακοινώνεται η πρωτοφανής συμφωνία με τη Γαλλία που φτάνει σε ύψος δαπάνης πάνω από 6 δις ευρώ για την αγορά 18 μαχητικών αεροπλάνων και 4 φρεγατών. Τη στιγμή που το κράτος χτυπάει με τα ΜΑΤ τους υγειονομικούς που ζητάνε προσλήψεις εν μέσω πανδημίας, ανακοινώνεται η πρόσληψη 15.000 επαγγελματικών στελεχών στο στρατό. Τη στιγμή που μαθητές μέσα από τις καταλήψεις και καθηγητές εδώ και χρόνια παλεύουν για προσλήψεις για την παιδεία, προσλήψεις καθαριστριών και περισσότερες αίθουσες για προστασία από την Covid19 ανακοινώνονται τρομακτικού ύψους πολεμικές δαπάνες, για την υπεράσπιση του έθνους. Πέραν της προσπάθειας για ανάπτυξη της εκλογικής βάσης της ΝΔ, οι συνεχώς αυξανόμενες προσλήψεις στα σώματα ασφαλείας είναι βήματα στην αυξανόμενη στρατιωτικοποίηση της κοινωνίας. Στρατιωτικοποίηση που έφτασε το απόγειό της με την αστυνομική/στρατιωτική διαχείρηση της πανδημίας covid19.\nΞεχωριστό ενδιαφέρον παρουσιάζει και η συζήτηση, για υποχρεωτική στράτευση στα 18 και αύξηση της θητείας στο στρατό ξηράς. Με το μέτρο αυτό γίνεται ξεκάθαρο το πως η εξουσία επιχειρεί να αρπάξει όσο νωρίτερα μπορεί τη νεολαία για να τη μαντρώσει στους στρατώνες και να τη γαλουχίσει στα εθνικά ιδεώδη πριν προλάβει να εκτεθεί σε ιδέες απελευθερωτικές και χειραφετητικές. Προτεραιότητά τους είναι να καθυποτάξουν τη νεολαία, να την καταστήσουν όσο πιο πειθήνια και δουλική στα προστάγματα της εξουσίας, έτοιμη να υπακούσει τον εργοδότη, να ανεχτεί την εκμετάλλευση και το ξεζούμισμα αύριο έτσι όπως ανέχεται και υπακούει τις διαταγές σήμερα. Θέλουν να την εξοικειώσουν από νωρίς με τον φυσικό στρατώνα προκειμένου να δέχεται την προέκταση της στρατιωτικοποίησης στην καθημερινή ζωή, τα χαρτιά αιτιολόγησης εξόδου, τις απαγορεύσεις κυκλοφορίας. Επιπλέον αυτών, με τη στράτευση στα 18 θέλουν να μειώσουν τους τεράστιους δείκτες ανεργίας, ειδικά στους νέους. Το σύστημα εκείνο λοιπόν που δεν επιτρέπει σε τεράστιο κομμάτι της κοινωνίας να βιοπορίζεται υποχρεώνει τους νέους σε τσάμπα εργασία που τη βαφτίζει «υποχρέωση».\nΕμείς λέγαμε, λέμε και θα λέμε πως εθνική είναι η ενότητα των απατεώνων. Οι καταπιεσμένοι και εκμεταλλευόμενοι στις δύο πλευρές του Αιγαίου δεν έχουμε να κερδίσουμε τίποτα από τη συστράτευση με την προνομιούχα τάξη. Οφείλουμε να αρνηθούμε τη συνεργασία με τους κρατικούς μηχανισμούς που το μόνο που τους ενδιαφέρει είναι τα συμφέροντα των λίγων. Να διατρανώσουμε την εναντίωσή μας στους εθνικούς πολέμους και το στρατό. Η μόνη μάχη που έχει νόημα για εμάς είναι εκείνη ενάντια στο κράτος, τον καπιταλισμό και κάθε εξουσία.\nΑγώνας ενάντια στους εθνικισμούς, τον φασισμό, την μισαλλοδοξία και τους πολέμους των κυρίαρχων, για την ανατροπή της κρατικής και καπιταλιστικής βαρβαρότητας, για την κοινωνική επανάσταση, για την αναρχία και τον κομμουνισμό.\nΔεν πολεμάμε για κανένα αφέντη/κράτος/θεό.\nΠόλεμο στον πόλεμο των αφεντικών.


Μεγάλο ενδιαφέρον για προσλήψεις με επιδότηση από ΟΑΕΔ παρά την κρίση\nΑυξημένο ενδιαφέρον των εργοδοτών, παρά την κρίση του κορωνοϊού, για τα νέα βελτιωμένα προγράμματα απασχόλησης καταγράφει ο Οργανισμός Απασχόλησης Εργατικού Δυναμικού (ΟΑΕΔ).\nΠρόσφατα, η διοίκηση του ΟΑΕΔ παρουσίασε ένα σχέδιο ενεργητικών πολιτικών απασχόλησης, με συνολικά 130.000 νέες θέσεις εργασίας, που έχει αρχίσει να υλοποιείται με ταχύτατους ρυθμούς.\nΉδη, από τα μέσα Ιουλίου, ο Οργανισμός έχει ενεργοποιήσει πέντε προγράμματα, με συνολικά 29.500 νέες επιδοτούμενες θέσεις εργασίας, στο πλαίσιο των αναβαθμισμένων και στοχευμένων δράσεων για την ανάσχεση της ανεργίας, μέσω της δημιουργίας νέων θέσεων πλήρους απασχόλησης.\nΤα προγράμματα παρέχουν ενισχυμένα κίνητρα, που τα καθιστούν πιο ελκυστικά προς τους εργοδότες, αποσκοπώντας στην προώθηση των ανέργων στην απασχόληση και στη μέγιστη απορροφητικότητα.\nΠοιες δράσεις τρέχουν\n- Πρόγραμμα απασχόλησης μακροχρόνια ανέργων 55-67 ετών\nΔιαθέτει 8.500 νέες θέσεις εργασίας σε ΝΠΔΔ, δημόσιες επιχειρήσεις, καθώς και επιχειρήσεις των δήμων και των Περιφερειών, διάρκειας 12 μηνών, με δυνατότητα επέκτασης για επιπλέον 12 μήνες.\nΑυξάνεται η επιδότηση από το 50% στο 75% του μηνιαίου μισθολογικού και μη μισθολογικού κόστους και του ανώτατου ορίου από τα 600 ευρώ στα 750 ευρώ μηνιαία.\n- Πρόγραμμα απασχόλησης ανέργων 30 ετών και άνω\nΔιαθέτει 8.300 νέες θέσεις εργασίας, με 75% επιδότηση σε ιδιωτικές επιχειρήσεις, διάρκειας 12 μηνών, με δυνατότητα επέκτασης για επιπλέον 9 μήνες ή 12 μήνες για τους μακροχρόνια ανέργους.\nΑυξάνεται η επιδότηση από το 50% στο 75% του μηνιαίου μισθολογικού και μη μισθολογικού κόστους και του ανώτατου ορίου από τα 500 ευρώ στα 750 ευρώ μηνιαία.\n- Πρόγραμμα απασχόλησης ανέργων 18-29 ετών\nΔδιαθέτει 8.000 νέες θέσεις εργασίας σε επιχειρήσεις του ιδιωτικού τομέα για ανέργους οποιασδήποτε εκπαιδευτικής βαθμίδας. Η διάρκεια του προγράμματος είναι 12 μήνες, αλλά αυξάνεται σε 15 μήνες για τους μακροχρόνια ανέργους και τους δικαιούχους του Ελάχιστου Εγγυημένου Εισοδήματος.\n- Πρόγραμμα πτυχιούχων ανέργων 22-29 ετών\nΔιαθέτει 3.500 νέες θέσεις εργασίας σε επιχειρήσεις του ιδιωτικού τομέα, διάρκειας 10 μηνών.\nΗ επιδότηση ανέρχεται στο 75% του μηνιαίου μισθολογικού και μη μισθολογικού κόστους, με ανώτατο όριο τα 750 ευρώ μηνιαία.\n- Πρόγραμμα απασχόλησης ανέργων από ευπαθείς κοινωνικές ομάδες\nΔδιαθέτει 1.200 θέσεις εργασίας σε ιδιωτικές και δημόσιες επιχειρήσεις, καθώς και επιχειρήσεις των δήμων και των Περιφερειών, διάρκειας 12 μηνών, με δυνατότητα επέκτασης για επιπλέον 12 μήνες.\nΑυξάνεται η επιδότηση από το 70% στο 90% του μηνιαίου μισθολογικού και μη μισθολογικού κόστους και του ανώτατου ορίου από τα 700 ευρώ στα 800 ευρώ μηνιαία.\nΤο πρόγραμμα στοχεύει στην απασχόληση Ατόμων με Αναπηρίες (ΑμεΑ), απεξαρτημένων από εξαρτησιογόνες ουσίες, αποφυλακισμένων, νεαρών παραβατικών ατόμων ή νεαρών ατόμων που βρίσκονται σε κοινωνικό κίνδυνο.\nΟ ΟΑΕΔ σημειώνει ότι, επιπλέον των αυξημένων ποσοστών και ποσών επιδότησης, δεν υπάρχουν δεσμεύσεις απασχόλησης, μετά το τέλος των προγραμμάτων.\nΕπίσης, στην επιχορήγηση του μισθολογικού και μη μισθολογικού κόστους συμπεριλαμβάνονται και τα αντίστοιχα Δώρα Χριστουγέννων, Πάσχα και επιδόματος αδείας στον ιδιωτικό τομέα.\nΟΑΕΔ: Υποχρεωτική πλέον η ανανέωση δελτίων ανεργίας - Πώς γίνεται online\nΜε online ραντεβού οι επισκέψεις στον ΟΑΕΔ από αυτήν την εβδομάδα - Που βρίσκεται η φόρμα\nΠρόγραμμα επιδοτήσεων μαμούθ από τον ΟΑΕΔ - Επιδότηση έως το 90% μισθού και ΕΦΚΑ